**ODJEL SKRBI O DJECI , MAJČINSKI DOM, ORGANIZIRANO STANOVANJE**

**Nazorova 49, Zagreb**

**PROGRAM RADA ZA 2018. GODINU**

**Voditeljica Odjela,**

**Jelica Belošević,socijalna radnica**

Zagreb, 30.1.2018.god.

**ODJEL SKRBI O DJECI OD 0-7 GOD.**

U Sjedištu Dječjeg doma Zagreb, Nazorova 49, organizirana su 2 odjela:

1. Odjel skrbi o djeci, trudnicama i majkama s djetetom

2. Odjel pomoćno – tehničkih poslova.

***DJELATNOST ODJELA SKRBI***

je pružanje socijalnih usluga

* **djeci bez roditelja ili djeci bez odgovarajuće roditeljske skrbi u dobi od 0- 7/10 godina starosti**
* **trudnicama i majkama s djetetom do godinu dana života**

Djelatnost skrbi za korisnike se ostvaruje pružanjem slijedećih usluga:

1. **Usluga privremenog smještaja**

1. **Usluga poludnevnog boravka**
2. **Usluga cjelodnevnog boravka**
3. **Usluga organiziranog stanovanja uz sveobuhvatnu podršku na dislociranoj stambenoj jedinici na adresi Cenkovečka 8**
4. **Usluga savjetovanja i pomaganja primarnih ili udomiteljskih obitelji**
5. **Usluga savjetovanja i pomaganja djeci nakon izlaska iz skrbi i djeci smještenoj u udomiteljskim obiteljima**
6. **Usluga savjetovanja i pomaganja posvojiteljskim obiteljima**
7. **Usluga rane intervencije**
8. **Usluga smještaja trudnice i majke s djetetom do godine dana života**

Dijete i njegova obitelj može primati više usluga istovremeno, ovisno o potrebama djeteta i obitelji, sukladno individualnom planu rada.

**Sadržaj usluge smještaja djece, trudnice i majke sa djetetom, usluge organiziranog** **stanovanja uz sveobuhvatnu podršku, te usluge boravka djece /cjelodnevni, poludnevni**/ podrazumijeva niz aktivnosti za zadovoljenje osnovnih životnih i dodatnih specifičnih potreba djece, trudnice i majke s djetetom

* Stanovanje,prehrana,odijevanje
* Njegu primjerenu potrebama i dobi korisnika
* Zdravstvenu skrb/prevenciju, primarnu zdravstvenu skrb, prema potrebi specijalističku skrb/
* Odgoj i emocionalnu podršku
* Socijalni rad
* Psihološku podršku
* Osiguravanje uvjeta za razvoj vještina i kompetencija u skladu sa potrebama, dobi i sposobnostima djeteta , roditelja,trudnice ili majke s djetetom
* Multidisciplinarni timski pristup u procjeni potreba djeteta/majke i stručnom radu /socijalni radnici,psiholozi,liječnik pedijatar, logoped,fizioterapeut,radni terapeut, stomatolog/
* Uključivanje korisnika u aktivnosti lokalne zajednice i širenje socijalne mreže za podršku

**Sadržaj usluga savjetovanja I pomaganja obiteljima (primarnim, udomiteljskim**, **posvojiteljskim)** podrazumijeva utvrđivanje I zadovoljenje potreba obitelji kroz individualni I grupni rad u svrhu osnaživanja I podrške roditelja/udomitelja/posvojitelja I unapređenja roditeljskih vještina/ kompetencija .

**Sadržaj usluge rane intervencije** uključuje procjenu potreba djeteta sa utvrđenim razvojnim rizikom ili poteškoćama I stručnu pravovremenu intervenciju sukladno potrebama (logoped,fizioterapeut,radni terapeut,psiholog, socijalni radnik). Usluga se pruža u ustanovi

**Sadržaj usluge savjetovanja I pomaganja djeci po izlasku iz skrbi I djeci smještenoj u obiteljima** udomitelja uključuje aktivnosti procjene potreba djeteta i stručnu podršku psihologa, socijalnog radnika,logopeda kroz individualni rad u obitelji I grupni I individualni rad u ustanovi

**KORISNICI I KAPACITET**

Kapacitet Odjela je 60 djece dobi od 0 – 7/10 godina i 12 majki i trudnica.

**Na smještaju , boravku i organiziranom stanovanju se na dan 1.1. 2018.god. nalazi 72 djece ,7 majki i jedna trudnica / od ovih 7 majki jedna se vodi na org.stanovanju )**

**Popunjenost kapaciteta s obzirom na dobnu strukturu djece:**

|  |  |  |
| --- | --- | --- |
| **Dob** | **Broj djece / 1.01.2018./** | **Maksimalni kapacitet** |
| Od 0 – 3 godine | 42 | 30 |
| Od 3 – 7 godina | 28 | 30 |
| Od 7 – 10 godina | 2 |  |
| Od 10 I više | 0 |  |
| **Ukupno** | **72** | **60** |

I dalje primamo na smještaj veći broj djece mlađe dobi (do 3 god) jer su po procjeni socijalnih radnika Centara za socijalnu skrb ugroženiji u disfunkcionalnim primarnim obiteljima. Centri smještavaju djecu u ustanovu jer nema smještajnih kapaciteta u udomiteljskim obiteljima ili se odlučuju za privremeni smještaj na Odjelu zbog potrebe **multidisciplinarne obrade** djeteta koje je bilo izloženo zanemarivanju /zlostavljanju ili je dijete sa razvojnim rizicima ili teškoćama jer mu osiguravamo **uslugu rane intervencije**

.

**Utvrđeni kapacitet po uslugama I popunjenost / 1.1.2018/**

|  |  |  |
| --- | --- | --- |
| **Usluga** | **Broj djece / 1.01.2017./** | **Maksimalni kapacitet**  **Korisnici broj uslugana**  **godišnje** |
| Privremeni smještaj | 53 (6 sa majkama) | 40 |
| Cjelodnevni boravak | 12 | 15 |
| Poludnevni boravak | 1 | 5 |
| Organizirano stanovanje | 6 | 6 |
| Savjetovanje I pomaganje primarne obitelji |  | 1700 |
| Savjetovanje I pomaganje udomitelj, posvoj.obitelji |  | 800 |
| Savjetov.pomaganje djeci u prim.udomit I posvoj.obitelj. |  | 500 |
| Rana intervencija |  | 2400 |
| UKUPNO | 72 | **66 5400** |

Planom deinstitucionalizacije se nastoji smanjiti broj djece na smještaju, a povečati broj izvaninstitucionalnih usluga u cilju prevencije izdvajanja djece iz obitelji.

U 2018.godine prema postojećim stručnim kapacitetima možemo pružiti;

- 2500 Usluga savjetovanja I pomaganja primarnih , posvojiteljskih i udomiteljskih obitelji,

- 500 Usluga savjetovanja I pomaganja djeci u udomiteljskim obiteljima I posvojenoj djeci

- 2400 Usluga Rane intervencije

**Struktura djece po predloženom obliku daljnjeg zbrinjavanja na dan 1.01. 2018. godine / prema Nalazu i mišljenju Stručnog tima Odjela**

|  |  |
| --- | --- |
| **Predlog daljnje skrbi** | **Broj djece** |
| Roditelji | 9 |
| Posvojenje | 3 |
| Udomitelji | 22 |
| Boravak s majkom u MD | 5 |
| Cjelodnevni ili poludnevni boravak | 13 |
| Opservacija u tijeku | 11 |
| Srodnička obitelj | 3 |
| Organizirano stanovanje | 6 |

UKUPNO 72

Prijedlog daljnje skrbi o djetetu I Individualni plan rada sa djetetom I obitelji Stručni tim Odjela I Centar za socijalnu skrb donose na zajedničkim Stručnim timovima doma i nadležnog Centra .

. Za najveći broj djece / 22 djece / predložen je smještaj u obitelj udomitelja jer je sveobuhvatnom procjenom obiteljske situacije i poduzetim mjerama u cilju osposobljavanja obitelji, utvrđeno da roditelji I dalje ne mogu niti uz podršku primjereno brinuti za dijete. Za obitelji koje bi mogle preuzeti dio roditeljske skrbi predložen je cjelodnevni boravak / 13 djece/ kao prijelazno razdoblje do osposobljenosti roditelja za skrb o djetetu uz podršku. Cilj rada je što više skratiti boravak djeteta i instituciji i trajno ga zbrinuti najprimjerenijim oblikom obiteljske skrbi.

**USTROJ ODJELA**

Odjel skrbi

- o djeci od 0 – 7/10 godina koji žive u **odgojnim skupinama** u Sjedištu doma /Nazorova 49/

- trudnici i roditelju/majkama/s djetetom do godine dana starosti, smještenim u **Majčinski dom** u Sjedištu /Nazorova 49/ .

- djeci koja žive u **Organiziranom stanovanju u** dislociranoj stambenoj jedinici /stanu na adresi Cenkovečka 8.

Obzirom na specifične potrebe korisnika planira se dnevni raspored aktivnosti, djelatnici u neposrednom radu, prilagođenost prostora i materijala,….

**Ustroj Odjela i korisnici**

|  |  |  |  |
| --- | --- | --- | --- |
|  | **Broj djece** | **Broj trudnica i majki** | **Broj odgojnih skupina** |
| Skrb o djeci od 0 – 12 mjeseci | 10 | - | 2 |
| Skrb o djeci od 1 – 3 godina | **20** | - | 4 |
| Skrb o djeci od 3 – 7 godina | 30 | - | 5 |
| Organizirano stanovanje uz stalnu podršku | 6 | - | 1 |
| Skrb o trudnicama i majkama-Majčinski dom | **12** | 12 ( jedna majka u organiziranom stnovanje uz povremenu podršku) | 5 dvokrevetnih soba I dvije jednokrevetne |
| **UKUPNO** | **66djece i 12 majki** | **12** | **12** |

* odsjek zdravstvene skrbi / liječnik-pedijatar i gl. medicinska sestra/- vode zdravstvenu skrb o korisnicima
* odsjek prehrane- brine o prehrani korisnika / nabavi, pripremi i serviranju hrane/
* odsjek tehničkih i pomoćnih poslova – porta, praonica rublja, poslovi održavanja, čišćenja i vozni park

**OBLIKOVANJE STAMBENOG I ŽIVOTNOG PROSTORA**

Stambena površina odjela iznosi 4.500 m2.

**Stambeni prostor skrbi o djeci od 0 – 12 mjeseci**

|  |  |  |
| --- | --- | --- |
| **Broj odgojnih skupina** | **Prostorije za korištenje** | **Broj prostorija** |
| **3** | Igraonica - spavaonica | 3 |
| Garderoba | 1 |
| Čajna kuhinja | 2 |
| Terasa | 2 |
| Spremište | 3 |
| Hodnik | 1 |
| Priručna ljekarna | 1 |
|  |  |

Igraonice su opremljene primjereno potrebama djece dojenačke dobi:

* 2 stola za prematanje
* kadica za kupanje
* krevetići
* ormari za garderobu i igračke
* stolić i stolci za djecu
* audio-vizualna sredstva
* strunjača za puzanje i motoričke aktivnosti

Prostor je oplemenjen igračkama i aplikacijama koje izrađuje osoblje doma.

Stambeni prostorza dojenačku dob, prostranu, natkrivenu i dobro opremljenu terasu koriste djeca za igru i boravak na zraku.

Druga natkrivena terasa namijenjena je boravku bebe na zraku. Opremljena je dječjim krevetićima i strunjačom.

Na odsjeku se nalazi sanitarni čvor s kupaonicom i zbornica za djelatnike.

Prostori su primjereno opremljeni te brižno održavani.

**Stambeni prostor za skrbi o djeci od 1 – 3 godine**

|  |  |  |
| --- | --- | --- |
| **Broj odgojnih skupina** | **Prostorije za korištenje** | **Broj prostorija** |
| 3 | Dnevni boravak- igraonica | 1 |
| Spavaonica – igraonica | 3 |
| Čajna kuhinja | 2 |
| Sanitarni čvor | 2 |
| Hodnik | 1 |
| Terasa | 1 |

**Stambeni prostor za skrbi o djeci od 3 –7/ 10 godina**

|  |  |  |
| --- | --- | --- |
| **Broj odgojnih skupina** | **Prostorije za korištenje** | **Broj prostorija** |
| 5 | Dnevni boravak- igraonica | 5 |
| Spavaonica | 5 |
| Sanitarni čvor | 4 |
| Terasa | 2 |

Svaka odgojna skupina koristi dnevni boravak opremljen primjereno potrebama djece predškolske dobi / audio- vizualnim sredstvima, kutićima za igru, didaktičkim igračkama i drugim potrebnim sredstvima/. Dnevni boravci, odnosno igraonice, ujedno su i blagovaonice.

Odgojna skupina ima svoju spavaonicu, primjereno ukrašenu aplikacijama i igračkama koje djeca koriste pri uspavljivanju.

* soba za odgajatelje
* čajna kuhinja iz koje se distribuiraju obroci u odgojne skupine
* sanitarni čvor za djelatnike / s tuš kabinom /
* spremište za sezonsku garderobu, igračke i didaktički materijal koji se povremeno koristi u skupinama
* hodnik koji je primjereno opremljen / ormarići za dječju odjeću, obuću, klupice, stolci, stolić/ i oplemenjen dekoracijama i slikama.

Djeca koriste gimnastičku dvoranu koja se nalazi u prizemlju za slijedeće sadržaje:

* tjelesne aktivnosti prema programu odgojne skupine
* glazbenu igraonicu
* balet
* predstave
* priredbe
* čajne kuhinje
* sobe za sastanke

Ovi prostori koriste se višenamjenski, prema potrebi:

* za individualni rad vanjskih suradnika s djecom
* savjetodavno-edukativni rad s roditeljima
* savjetodavno-edukativni rad s obitelji udomitelja
* savjetodavno-edukativni rad s obitelji posvojitelja

U prizemlju se nalaze još:

* tri sobe socijalnih radnica
* liječnička ordinacija
* soba voditeljice odjela
* cabinet logopeda
* porta
* sanitarni čvor za posjetitelje

U prizemlju doma nalaze se prostori za posjete i druženje roditelja i volontera s djecom. Sastoje se od:

* hodnika
* priručne kuhinje
* tri djelomično odvojene sobe- igraonice
* dva sanitarna čvora

**MAJČINSKI DOM**

**Majčinski dom je u potpunosti renoviran i opremljen krajem 2015. godine**

Majčinski dom u svom sastavu ima

* 1 jednokrevetnu sobu
* 5 dvokrevetnih sobe
* Kuhinju i blagavaonu
* Prostor za učenje i radne aktivnosti majki
* Dnevni boravak i prostor za igru djece
* sanitarni čvor (tuš kabine, wc, prostor za pranje i sušenje rublja)
* soba za individualni rad s majkama (psiholog,socijalni radnik,medic.sestra i dr.)

U suterenu se nalaze

* spremišta
* kuhinja
* terase
* blagovaonica za djelatnike
* garderoba za djelatnike
* praonica rublja
* sanitarni čvor za djelatnike
* kotlovnica

Odjel je povezan dizalom od suterena do drugog kata.

Iz središnje kuhinje hrana se dizalom za hranu dostavlja na katove u čajne kuhinje.

Prostor oko doma čini parkiralište, vrt i igrališta za djecu. Na dijelu površine nalazi se ugrađeni bazen, dva pješčanika, paviljon sa sanitarnim čvorom za djecu i spremištem za igračke / bicikle, igračke za pješčanik, lopte,… / kao i dječje sprave za igru / tobogan, ljuljačke, klackalice, penjalica/.

**Struktura zaposlenih Odjela skrbi o djeci i Odjela pomoćno – tehničkih poslova**

|  |  |
| --- | --- |
| **Organizacijska jedinica**  **Odjel skrbi o djeci, trudnicama i majkma** | **Broj djelatnika** |
|  | |
| Voditeljica Odjela | 1 |
| Socijalni radnik | 3 |
| Psiholog | 2 |
| Radni terapeut | 1 |
| Logoped | 1 |
| Fizioterapeut | 1 |
| Radni instruktor | 1 |
| Glavna sestra | 1 |
| Medicinska sestra 32 | |
| Odgajatelji (predškolski i školski odgoj) | 15 |
| **Odjel pomoćno – tehničkih poslova** |  |
| Voditelj odjela - ekonom | 1 |
| Skladištar | 1 |
| Kuhar | 5 |
| Servirka 3 | |
| Pralja | 3 |
| Domar-kućni majstor- vozač | 2 |
| Portir | 2 |
| Čistačica | 7 |

Struktura djelatnika ne odgovara u potpunosti Pravilniku o minimalnim uvjetima za pružanje socijalnih usluga zbog večeg broja medicinskih sestara, a manjka odgajatelja. No, ovaj će se problem riješiti postepenim odlaskom medicinskih sestara u mirovinu u narednih nekoliko godina te zapošljavanjem potrebnog kadra. Planirano pružanje novih usluga, u skladu s planom transformacije i deinstitucionalizacije ustanove ukazuje na potrebu zapošljavanja soc. radnika i psihologa.

**ORGANIZACIJA SVAKODNEVNOG ŽIVOTA**

Program njege, odgoja i obrazovanja djece provodi se kroz organizaciju svakodnevnog života djece u odgojnim skupinama. Programsko usmjerenje odgoja predškolske djece prilagođavalo se specifičnostima cjelodnevnog boravka djece u instituciji.

Primjerenim oblicima njege, odgoja i obrazovanja nastojalo se djelovati na cjeloviti razvoj djeteta / tjelesni, emocionalni i spoznajni /.

Raspored se odnosi na svu djecu , osim dojenčad kod koje su aktivnosti potpuno individualizirane.

**Raspored dnevnih aktivnosti Odsjeka skrbi o djeci od 1 – 3 godine i Odsjeka skrbi o djeci od 3 – 7 godina**

|  |  |  |  |
| --- | --- | --- | --- |
| **Vrijeme** | | | **Aktivnost** |
| **Od** | | **Do** |
| 7 | | 7,45 | Njega i odijevanje djece redoslijedom buđenja |
| 7,45 | | 8,00 | Jutarnja tjelovježba u dnevnim boravcima |
| 8,00 | | 8,30 | Doručak , pranje zuba i umivanje |
| 8,45 | | 9,30 | Organizirane aktivnosti u dnevnim boravcima prema dnevnom programu rada skupine |
| Oko 10,00 | | | Užina u domu ili dvorištu |
| 9,30 | | 11,30 | Boravak na zraku - organizirane aktivnosti u dvorištu, gradu, parku, prema dnevnom planu |
| 11,30 | | 12,00 | Njega i priprema za ručak |
| Od 12,15 | | | Ručak , pranje zubića, dnevni odmor |
| 13 | | 15,00 | Spavanje  - djeca starija od 5 godina ne spavaju, već su u programu slobodnih aktivnosti  - djecu koja se bude prije 15 sati, odijevaju se i odlaze u dnevni boravak gdje borave pod nadzorom i u igri |
| 15,30 | | 16,00 | Užina, njega |
| 16,00 | | 17,00 | Organizirane aktivnosti u dnevnim boravcima |
| 17,00 | | 19,00 | Boravak na zraku, šetnja izvan doma, sportske aktivnosti u dvorištu,slobodne aktivnosti, Prema potrebi, dijete koje ne može ići u dužu šetnju, smještava se u skupinu koja ostaje u domu ili dvorištu |
| 19,00 | | | Priprema za večeru |
| 19,15 | | Večera – nakon večere njega ,oblačenje u pidžame,priprema za spavanje  - mlađa djeca odlaze na spavanje ranije (20 sati) , a stariji uz nadzor mogu do 21 sat u boravku igrati društvene igre,gledati filmove ili drugo prema svojem interesu i izboru.. (nagrada za odgovorno ponašanje). |

Raspored je okvirni plan izmjene potrebnih i planiranih aktivnosti u odgojnoj skupini . Podložan je prilagodbi obzirom na potrebe djece, godišnja doba, vremenske prilike. Važno je zadovoljiti potrebu djece za svakodnevnim boravkom na svježem zraku, potrebu primjerenog poticaja motoričkog, emocionalnog i spoznajnog razvoja u skladu s individualnim mogućnostima.

Tijekom godine u prijepodnevnom terminu osigurano je vrijeme za provedbu programa pripreme djece predškolskog uzrasta za polazak u prvi razred. Odgajatelji uz stručnu pomoć psihologa i logopeda izrađuju navedeni program te ga provode u skladu s individualnim mogućnostima djeteta.

Organizaciju svakodnevnog života djece nastojimo prilagoditi djeci i njihovim potrebama te roditeljima koji posjećuju i druže se sa svojom djecom. Posjete roditelja odvijaju se u prije podnevnim i poslijepodnevnim terminima u skladu s kronološkom dobi djeteta i dnevnim aktivnostima.

Rasporedom dnevnih aktivnosti također nastojimo djeci osigurati sudjelovanje u aktivnostima lokalne zajednice - kulturnim , sportskim i ostalim sadržajima. Posebnu pažnju posvećujemo proslavama rođendana, blagdana i praznika te organiziramo niz događanja u domu i izvan njega.

***Kalendar održavanja proslava u domu i izvan njega***

|  |  |  |
| --- | --- | --- |
| **Mjesec** | **U domu** | **Izvan doma** |
| Siječanj | Nova godina | zimovanje, klizanje, kino, kazalište |
| Veljača | Fašnik, Valentinovo | maskembal, kazalište lutaka, posjet dječjim vrtićima |
| Ožujak | Uskrs | kino, upoznavanje gradskih znamenitosti |
| Travanj | proljetna svečanost | posjeta ZOO vrtu, posjet muzeju |
| Svibanj | Dan doma | kino, izlet na Sljeme |
| Lipanj | godišnja svečanost I kata | izlet na Jarun, šetnja gradom |
| Srpanj i Kolovoz | kupanje u našem bazenu | ljetovanje u organizaciji doma |
| Rujan | jesenska svečanost | posjet seoskom gospodarstvu, sakupljanje jesenskih plodova |
| Listopad | Dječji tjedan, Dani kruha | odlazak u kazalište, muzej |
| Studeni | Dani bajke | posjet knjižnici, kazalište lutaka |
| Prosinac | Sveti Nikola, Božić | koncerti, kino, božićni tramvaj, božićni vlak |

**STRUČNA TIJELA ODJELA**

Na nivou Odjela skrbi o djeci od 0 – 7 godina, trudnicama i roditelju s malim djetetom djeluje:

* *Stručni tim*

Stručni tim održava sjednice jednom tjedno ili češće, uz prisustvo predstavnika Centra za socijalnu skrb i prema mogućnosti s roditeljem djeteta kao i drugi dionici važni za dijete, o čemu vodi zapisnik.

Sadržaj rada stručnog tima je:

* Multidisciplinarna timska procjena potreba djece i kapaciteta roditeljske skrbi
* izrada individualnog plana i programa rada s djetetom i njegovom obitelji u suradnji s Centrom za socijalnu skrb i roditeljem
* donošenje odluke o dodatnoj opservaciji djeteta izvan ustanove
* odluka o tretmanu djeteta tijekom boravka u domu
* odluka o individualnom tretmanu djeteta tijekom boravka u domu
* donosi prijedlog oblika skrbi za dijete nakon doma

**PROGRAM RADA STRUČNIH DJELATNIKA**

Program rada stručnih djelatnika obuhvaća:

* izradu individualnog programa rada za dijete i obitelj
* godišnji , mjesečni i dnevni program rada članova stručnog tima
* godišnji ,mjesečni program rada s djecom u odgojnim skupinama – izrađuju odgajatelji i medicinske sestre skupine
* dnevni izvedbeni program rada odgojne skupine / skupni i individualni

**PROGRAM ZDRAVSTVENE SKRBI**

Program zdravstvene zaštite objedinjuje primarnu, sekundarnu i tercijarnu zdravstvenu zaštitu, a u okviru stacionarnog smještaja djece predškolskog uzrasta, majki i trudnica. Program zdravstvene zaštite ostvaruje tim primarne zdravstvene zaštite: liječnica- specijalist pedijatar, te medicinske sestre i ostalo zdravstveno osoblje.

Zdravstvena skrb obuhvaća:

**1) *Zdravstvenu skrb dojenčadi i male djece***

U cilju provedbe zdravstvene skrbi dojenčadi i male djece (0 - 7 godina), osiguravaju se slijedeće mjere:

1. Namjenski sistematski pregled svakog djeteta prilikom prijema u ustanovu uz hitno indiciranje dalje obrade, a na temelju kliničkog pregleda te socijalno zdravstvenih anarnnestičkih podataka
2. Prilikom prijama djeteta u skupinu uzimaju se brisevi (grla, nosa i pupka) za mikrobiološku obradu. Također se pristupa rutinskim hematološkim obradama te na kliničku indikaciju biokemijskim i serološko - imunološkim (HIV inf. lues). Iste se pretrage rade i kasnije tijekom boravka u ustanovi ukoliko ih indicira praćenje djeteta.
3. Sistematski pregled dojenčadi i male djece prema programu zdravstvene zaštite.

Sistematski pregledi vrše se u dobi od 1 mj., 3 mj., 6 mj., 9 mj., 12 mj .. Iza navršene 1 godine života sistematski pregled se vrši svakih 6 mjeseci.

1. Rano otkrivanje poremećaja u neuromotornom razvoju uz odgovarajuću pravovremenu, ranu habilitaciju u ili izvan ustanove. Po potrebitosti dijete se uključuje u polivalentno praćenje (ortoped, neuropedijatar, fizijatar, genetičar ... ). Isto zahtijeva češće dodatnu obradu npr. UZ mozga, CT, MR, serološku obradu TORCH, EEG, okulistički pregled, evocirane potencijale. Rano otkrivanje bilo infektivne fetopatije ili možebit metaboličke bolesti uz posljedično odstupanje u rastu i razvoju.
2. Kontrolno prošireni sistematski pregled kod djeteta čiji rast, razvoj te pobol odstupa od očekivanog za tu dob. Isto tako ovime su obuhvaćena djeca sa izrazito različitim socijalno - zdravstvenim anamnezama.
3. Preventivne mjere koje provodi liječnik pedijatar uključuju:

* profilaksu rahitisa i anemije
* profilaksu zaraznih bolesti

1. Kurativna zdravstvena zaštita obuhvaća zbrinjavanje akutno bolesnog djeteta, praćenje tijeka bolesti uz provođenje odgovarajuće dijagnostike. Isto se obavlja u sklopu svakodnevne vizite u ustanovi:

* uzimanjem sekreta i briseva za mikrobiološku obradu
* uzimanjem krvnih produkata za hematološku analizu
* postavljanje indikacije za urgentnu terapiju i u svezi s tim:
* upućivanje na hospitalno zbrinjavanje

**2) *Zdravstvena zaštita trudnica i majki nakon poroda***

**3) *Epidemiološki i higijensko sanitarni nadzor***

* u svrhu prevencije i suzbijanja zaraznih bolesti pomno se prati epidemiološka situacija unutar ustanove u suradnji sa nadležnom HE službom
* zdravstveni nadzor nad uposlenicima (klinički pregled, uzimanje briseva, koprokulture, KKS .. Rtg pluća, a na traženje HE službe)
* pregledi i pojačani nadzor koji indicira epidemiološka situacija vođenje dokumentacije u vidu sanitarnih knjižica

**4) *Nadzor nad provođenjem pravilne prehrane djece predškolske dobi***

* nadzor se vrši prema za prehranu određenim normativima (kvaliteta i kvantiteta hrane, njeno mikrobiološko zadovoljavanje, te da li odgovara energetskim normativima), također u suradnji s HE službom.

**5) *Edukativni program***

* edukativna predavanja medicinskim sestrama, odgojiteljima, studentima i učenicima

**6) *Vođenje medicinske dokumentacije***

**7) *Suradnja u radu stručnog tima***

**8) *Razvrstavanje djeteta***

* poslovi vezani uz postupak razvrstavanja djeteta
* ***Savjetodavni rad s posvojiteljima, udomiteljima, roditeljima i volonterima***

**OSIGURANJE KVALITETE RADA**

Korisnicima usluga osiguran je stručni rad, grupni i individualni, od prijema do otpusta.

Ishodište stručnog rada je multidisciplinarna timska procjena potreba djeteta i obitelji temeljem koje se donosi program rada i utvrđuje potreba i vrsta tretmana tijekom smještaja ili boravka u ustanovi.

Tijekom svih oblika rada u domu nastojimo ostvariti dobru komunikaciju između djelatnika ustanove, roditelja i djelatnika Centara za socijalnu skrb. Suradnja, razumijevanje i uvažavanje potreba svih dionika doprinos su učinkovitom i kvalitetnom radu.

Prema Akcijskom planu poboljšanja kvalitete usluga, tim za uvođenje standarda kvalitete usluga provodi 1x godišnje samoprocjenu usklađenosti pružanih uslugas sa standardima kvalitete i kontinuirano radi na njihovom poboljšanju.

***Aktivnosti Stručnog tima obuhvaćaju:***

* Prijem djece

- Timsku multidisciplinarnu procjenu potreba djece, majki i trudnica /

* Održavanje sastanka stručnog tima s CZSS i roditeljima i vođenje zapisnika
* Izrada izvješća o djetetu s prijedlogom oblika skrbi, prijedlogom potrebnih usluga za uspješno zadovoljenje potreba djeteta
* Prijedlog usluga za roditelje u podizanju roditeljskih kompetencija
* Donošenje odluke o potrebi dodatne opservacije djeteta izvan ustanove
* Izrada i evaluacija individualnog plana za korisnika
* Izrada programa rada
* Individualni tretman djeteta
* Savjetodavno-edukativni rad s majkama i trudnicama
* Savjetodavno-edukativni rad s roditeljima, posvojiteljima i udomiteljima
* Savjetodavno-edukativni rad s volonterima, studentima i vježbenicima
* Suradnja sa sudom /svjedočenje,, stranka u postupku/, policijom, zdravstvenim ustanovama, zatvorima, udrugama, školama, vrtićima…
* Priprema i realizacija otpusta djece, majki i trudnica
* Stručna podrška roditeljima i djeci, posvojiteljima i udomiteljima nakon otpusta
* Predavanja za ostale djelatnike ustanove o različitim temama važnih za skrb o djetetu
* Dežurstva u dane vikenda i blagdana
* Redoviti dnevni radni sastanci radi izmjene važnih informacija o korisnicima i dogovora o radu
* Izvještavanje roditelja i volontera putem oglasne ploče
* Rad s punoljetnim posvojenim osobama kao i udomljenim u vezi traženja podataka o biološkoj obitelji
* Vođenje propisane dokumentacije
* Permanentno stručno usavršavanje

**GODIŠNJI PROGRAMI RADA STRUČNOG TIMA** /socijalni radnici, psiholozi,logoped,radni terapeut,fizioterapeut

***PROGRAM RADA SOCIJALNE RADNICE ODJELA SKRBI O DJECI I MAJČINSKOG DOMA***

Socijalna radnica Dragana Miletić

Na dan 31.12.2017. godine u tretmanu imam 13 djece na smještaju, 4 na boravku, te 7 + 6= 13 korisnika na Majčinskom odjelu od čega 6 majki s djecom i 1 trudnica. Dvije majke zapravo imaju dvoje djece ali njihovu djecu vodimo kao korisnike smještaja jer su stariji od godinu dana. Dvije su majke korisnice organiziranog stanovanja uz povremenu podršku. **Ukupno imam 31 korisnika smještaja i boravka za koje sam nadležna i 2 obitelji udomitelja, i 6 savjetovanja i pomaganja primarnih obitelji. ( 8 usluga).** Također imam i jedno dijete za koje je smještaj u domu prekinut ali se susreti i druženja odvijaju u domu tako da nadziremo susrete u jednom slučaju. Vodim i grupe s majkama i njihovom djecom u cilju unaprijeđivanja roditeljskih vještina i uspostavljanju sigurne privrženosti. Grupe vodim zajedno s kolegicom logoped Svjetlanom Tončetić Bogović.

Za slijedeću, 2018. godinu planiramo sve manji broj dugotrajnijih smještaja, a veći broj kratkotrajnijih privremenih smještaja kao i cjelodnevnih i poludnevnih boravaka . U tom smislu naš Odjel skrbi bi trebao postati protočniji, odnosno djeca će se kraće zadržavati na smještaju za što su se stručni djelatnici naše ustanove oduvijek zalagali. Ovo također znači za nas koji radimo s djecom i roditeljima veći opseg posla ukoliko želimo zadržati dosadašnju kvalitetu rada.

U idućoj godini planiramo intenzivnije pružati uslugu savjetovanja i pomaganja u obitelji, kako biološkoj, tako udomiteljskoj i posvojiteljskoj.Također planiramo grupno raditi s roditeljima djece na smještaju i boravku kroz niz edukativno- iskustvenih grupa podrške kroz koje ćemo zajedno s roditeljima obrađivati različite teme iz domene roditeljstva: stupovi roditeljstva, postavljanje granica, privrženost, važnost igre u razvoju djeteta, razvoj djeteta, razvoj govora, prava djeteta i roditelja, suroditeljstvo itd.Planiramo za roditelje, udomitelje i posvojitelje koji će preuzimati djecu iz doma pružati podršku- savjetovanje i pomaganje u obitelji, te prema utvrđivanju potreba započeti s grupama podrške i edukativnim grupama od 3 do 6. mjeseca. U suradnji s Udrugom rastimo zajedno na pilot projektu izrađujemo nove radionice za roditelje i učimo kako provoditi one koji su osmislili u prethodnim priručnicima. Cilj nam je proširiti ove grupe i za roditelje djece koji nam nisu u tretmanu ali postoji takva potreba pa se u tom smislu trebamo povezati s Centrima i obavijestiti ih o navedenoj usluzi Također planiramo i nadalje pratiti 3 majke koje žive u stanu koji je naš dom dobio od jednog donatora, a čija su djeca na boravku u našem domu. Obzirom da naš dom pruža uslugu organiziranog stanovanja uz povremenu podršku ovu ćemo uslugu planiramo pružati nekim majkama koje s djecom izlaze sa smještaja iz majčinskog doma , a i dalje im je potrebna intenzivnija podrška i pomoć jer se npr. školuju, trebaju zaposliti itd.

I u idućoj godini dodatno ću se angažirati na projektu HURID-a **Obitelji usmjerena rana intervencija u djetinjstvu** u okviru kojeg ću voditi zajedno s drugim sudionicima radionice za majke i trudnice na majčinskom odjelu. Također ću sudjelovati na istom projektu i kroz druge aktivnosti kao što je provođenje evaluacije, planiranje daljnjeg rada itd.

Očekujemo prijem oko 40 djece na smještaj i 50 do 60 otpusta, te 10 djece na cjelodnevni ili poludnevni boravak. Tako bi se broj smještene djece smanjivao, a rastao broj djece na boravku i broj obitelji s kojima bismo mogli savjetodavno raditi i prevenirati izdvajanje djece iz obitelji.

Socijalni radnici doma s obzirom na educiranost, stručnost i iskustvo mogu kvalitetno izvršavati sve poslove u domeni socijalne skrbi.

U svakom slučaju Centri za socijalnu skrb već sada prvenstveno smještavaju djecu u obitelji udomitelja kad god je to moguće, a samo kada nemaju adekvatnu obitelj udomitelja smještavaju dijete u ustanovu, pa pretpostavljamo da će u ustanovu dolaziti djeca sa višestrukim teškoćama za koje se neće moći naći adekvatna obitelj udomitelja. Smatramo da privremeni boravak od mjesec dana ili možda dva, manje šteti interesima djeteta, nego da se, bez utvrđivanja zdravstvenog stanja djeteta i nivoa njegovog razvoja, smjesti u udomiteljsku obitelj koja ne može zadovoljiti potrebe djeteta. Također pretpostavljamo da u slučajevima kada je potrebno smjestiti više braće i sestara neće biti odmah dostupne obitelji udomitelja koje bi ih prihvatile pa će se smještavati u naš dom.

Također planiramo 15-ak vrlo kratkih hitnih smještaja koji će trajati po nekoliko dana zbog privođenja roditelja sucu za prekršaje ili kaznenom sudu ili stranih državljana sa djecom bespravno zatečenih u Hrvatskoj.

**MAJČINSKI ODJEL**

Majčinski odjel se prije 2 godine i 2 mjeseca preselio u prostore koji su renovirani i sada zadovoljava potrebe za smještaj do 12 majki i trudnica. U idućoj 2018. godini planiramo smještaj 10 do 12 majki i trudnica i otpust njih 10 do 12. Naime trenutno imamo 7 majki sa 6 djece na odjelu prema popisu ali zapravo **8 majki sa 9- ero djece. ( 17 korisnika na odjelu)**. Također imamo i organizirano stanovanje za majke pa tako u stanu u Biokovskoj 50 a, imamo 2 majke s dvoje djece koje ih dovode na boravak , a mi pružamo uslugu savjetovanja i pomaganja u stanu i u domu. Populacija majki koje su na smještaju je zahtjevna, zahtjeva puno znanja i iskustva za rad s njima pa u tom smislu postoji potreba stalnog stručnog usavršavanja i usvajanja novih znanja i vještina. Trenutno se 4 majke školuju, 2 idu u redovnu školu , a dvije su u prekvalifikaciji na Pučkom otvorenom učilištu. U idućoj godini planiramo i nadalje poticati majke na završavanje obrazovanja i u tom smislu ću surađivati s razrednicima i obavljati druge poslove vezane za njihovo školovanje.

Na majčinskom odjelu planiram i nadalje voditi grupe majka-dijete zajedno s kolegicom logoped. Također planiramo redovito održavati grupne sastanke, individualna savjetovanja majki, izradu individualnih planova za svaku majku i dijete te njihovu redovitu evaluaciju. Za svaku majku i dijete redovito će se održavati stručni tim i pisati izvješća Centru. Pomagat ću majkama u ostvarivanju njihovih materijalnih i nematerijalnih prava te savjetodavno raditi s njima u cilju unaprjeđivanja njihovih roditeljskih kompetencija. U tom smislu surađivat ću i s njihovim Centrima, obitelji i drugim dionicima važnim za njihovo osamostaljivanje. Također planiramo za majke koje odlaze sa smještaja i dalje pružati uslugu savjetovanja i pomaganja u cilju prevencije daljnje institucionalizacije.

Surađivat ću s udrugom Korak po Korak i dogovarati s njima grupne sastanke s majkama, intervizije i supervizije u čemu ću redovito sudjelovati. Također ću raditi s volonterima majki koje su na smještaju.

Surađivat ću s Udrugom Mrvica na projektu Svaka mama može uspjeti kroz koji ću savjetodavno raditi s majkama koje su nekad bile korisnice smještaja.

Također planiramo daljnju suradnju s tri studentice koje vode Likovne radionice za majke te će na kraju tog projekta organizirati i prodajnu izložbu.

Planiramo i uređenje dijela na majčinskom odjelu za igru djece što će se financirati iz donacija.

U prošloj 2017. imenovana sam voditeljicom majčinskog doma pa ću u cilju unaprjeđenja organizacije rada na odjelu redovito održavati sastanke sa drugim zaposlenicama na odjelu i dogovarati daljnji rad.

Vodit ću svu potrebnu dokumentaciju i evidenciju vezanu za odjel

• Matičnu knjigu

• Dosje

• Osobne listove

• Zapisnike grupnih sastanaka

• Dnevnu knjigu evidencije

**POSLOVI SOCIJALNOG RADNIKA:**

1. **Prijem djece te trudnica i majki s djecom**

Kod prijema djeteta ili majke s djetetom socijalni radnik organizira liječnički pregled te priprema smještaj djeteta na odgovarajući odjel. Pismeno i usmeno obavještava o prijemu sve članove stručnog tima, te odsjek na kojem će dijete biti smješteno.

Većina prijema je najavljena od strane CZSS pa socijalni radnik utvrđuje da li je potreba dokumentacija cjelovita i u suradnji sa CZSS dogovara način i oblik zaštite djeteta.

Kada se radi o hitnom prijemu utvrđuje se nadležnost CZSS i on se odmah o tome izvješćuje. Predviđa se 15 do 20 smještaja. Ovi smještaji zapravo se najčešće pretvaraju u dulje smještaje.

Od osoba koje su dopratile dijete prikupljaju se sve informacije i podaci sa kojima raspolažu.

Poslovi vezani uz prijem uključuju: obavijest članova tima o prijemu, upisivanje djeteta u Matičnu knjigu, Pomoćnu matičnu knjigu, otvaranje Socijalnog dosjea , Osobnog lista djeteta, Otvaranje liste mogućih posjetitelja , razgovor sa djetetom, razgovor s roditeljem ili pratnjom, davanje roditelju letka na kojem su sve najvažnije informacije vezane za smještaj djeteta, davanje informacija drugim članovima stručnog tima o djetetu i njegovoj obitelji.

Kad se radi o prijemu majki i trudnica sa njima se provodi razgovor, upoznaje ih se sa svim pravima i dužnostima na odjelu te se odmah izrađuje individualni plan u suradnji s psihologom i medicinskom sestrom na odjelu.

1. **Poslovi za vrijeme tretmana**

S obzirom da je broj činitelja koji utječu na oblik skrbi o djetetu različit i često nepredvidiv, teško je detaljno opisati poslove vezane uz tretman u Ustanovi.

Općenito, socijalni radnik treba stalno **koordinirati** sve osobe i institucije zainteresirane za dijete, a u cilju pronalaženja najboljeg rješenja za dijete kako bi dijete što kraće boravilo u Ustanovi. To se prvenstveno odnosi na suradnju s roditeljima i rodbinom, nadležnim CZSS,voditeljima mjere nadzora, zdravstvenim ustanovama, policijom te upravim i pravosudnim tijelima. Socijalni radnik prati učestalost i kvalitetu kontakata roditelja i djece prema rješenju CZSS i suda ,te o tome izvještava nadležni Centar kao i sud na traženje. Također, kroz rad s roditeljima socijalni radnik nastoji unaprijediti kvalitetu susreta i druženja djeteta s roditeljem. S roditeljima u suradnji i s Centrom za svako dijete izraditi ćemo individualni plan koji ćemo evaluirati.

Socijalni radnik ustanove će također obavljati poslove skrbništva /kada ga Centar postavi za skrbnika/ koji se odnose na pribavljanje osobne dokumentacije za dijete te davanje suglasnosti za obavljanje pretraga te druge medicinske zahvate. Obavljat ćemo i poslove skrbnika za djecu za koje smo imenovani skrbnici.

Očekujemo da ćemo kao i do sada biti pozivani od strane suda kao svjedoci u kaznenim postupcima protiv roditelja kao i u postupcima lišenja roditeljske skrbi i postupcima oduzimanja prava na život s djecom, odnosno drugim postupcima koje bude propisivao Obiteljski zakon.

I nadalje ćemo surađivati sa Poliklinikom za zaštitu djece grada Zagreba i drugim sudskim vještacima.Surađivat ćemo s komisijama za vještaćenje djece, te psihijatrijskim bolnicama za odrasle i djecu.

Važan dio poslova odnosi se na rad sa potencijalnim obitelji udomitelja i posvojitelja, budući da se veliki broj njih javlja u Dom tražeći različite informacije i upute. Planiramo da ćemo više raditi s udomiteljima djece otpuštene iz naše ustanove.

Očekujemo dobru suradnju sa Timovima za udomiteljstvo kao i udrugama koje promiću udomiteljstvo. Posebno se nadamo da će se na području Zagreba još više unaprijediti udomiteljstvo i u tom smislu spremni smo raditi na tome.

Također ćemo prema potrebi surađivati sa Osnovnom školom „Jabukovac„

S roditeljima smještene djece održavat ćemo grupne sastanke . Također ćemo sa njima individualno raditi ovisno o potrebi. Pratit ćemo posjete roditelja, pomagati i savjetovati ih u uspostavljanju što boljeg odnosa s djecom.

S majkama na majčinskom odjelu savjetodavno ću raditi te im pomagati u pribavljanju dokumentacije, pratiti ih u kaznenim postupcima kada je to potrebno i pružati im potrebnu podršku. Također ću uspostavljati kontakte s njihovim partnerima i primarnim obiteljima.

1. **Otpust djece te majki i trudnica s djecom**

Potrebno je što kvalitetnije pripremiti dijete za otpust, a isto tako i roditelje, udomitelje, posvojitelje i druge ustanove u koje djeca odlaze. Također ćemo posebnu pažnju obratiti na pripremu volontera za otpust djece jer se ponekad tu pokazuju teškoće, a volonteri zapravo uz dobru pripremu mogu pomoći u fazi upoznavanja djeteta s posvojiteljem ili udomiteljem.

Socijalni radnik zajedno sa svim članovima stručnom tima pruža što više informacija o djetetu osobama koje će se brinuti o njemu.

Kod upućivanja djeteta u udomiteljsku obitelj socijalni radnik prije odlaska u obitelj, o čemu je odluku donio nadležni CZSS ili sud, osigurava prethodni kontakt djeteta sa udomiteljem u Domu, a radi olakšanja adaptacije djeteta na novu sredinu i nove osobe. Također ćemo u tu svrhu organizirati druženje djeteta s udomiteljima i preko vikenda prije same realizacije udomiteljstva.

U situaciji kada je roditeljima oduzeto pravo da žive sa svojom djecom i odgajaju ih očekujemo nešto sporiju realizaciju smještaja u udomiteljsku obitelj, budući da o tome da li će u određenu obitelj dijete biti smješteno opet odluku donosi sud.

Potrebno je pripremiti dokumentaciju potrebnu za otpust, zatvoriti Socijalni dosje i upisati u Matičnu knjigu datum otpusta i kuda dijete odlazi, izvjestiti nadležan CZSS o točnom datumu otpusta i zatražiti dostavu rješenja o prekidu smještaja. Socijalni radnik također koordinira i preuzimanje medicinske dokumentacije za dijete od strane posvojitelja, udomitelja ili roditelja.

Također dogovaramo i koordiniramo pripremu odjeće i obuće kada dijete odlazi u obitelj udomitelja ili roditeljima. Vodimo brigu da svako dijete prilikom otpusta dobije spomenar, osim ako je dijete bilo vrlo kratko u ustanovi.

Kada se radi o otpustu majki i djece radit ću na podršci majkama za preuzimanje djece, pronalasku stana, posla i dogovarati dovođenje djeteta na boravak za vrijeme dok majka radi ili traži posao. Također ćemo za neke majke organizirati privremeni život u stanu koji naš dom ima na korištenje.

1. **Savjetovnje i pomaganje primarnih, udomiteljskih i posvojiteljskih obitelji te djece i mladih koji izlaze iz skrbi**

U 2018. ovu ćemo uslugu unaprjeđivati i pružati ju za veći broj korisnika ukoliko smanjimo broj korisnika na smještaju. Vezano uz ovu uslugu napravit ćemo letak koji ćemo poslati centrima kako bismo ih obavijestili da možemo pružati ovu uslugu i za njihove korisnike kojima ne pružamo uslugu smještaja ili boravka. Ovu uslugu pružat ćemo grupno i individualno. Planiram zajedno s kolegicom logoped i psiholog te vježbenicom socijalnom radnicom početi s novom grupom roditelja od ožujka do lipnja kroz radionice osmišljene u projektu rastimo zajedno koji vodi profesorica Nina Pećnik.

Vezano uz pružanje ove usluge tražit ćemo u idućoj godini od nadređenih da nam osiguraju prostoriju u kojoj ćemo moći provoditi savjetovanje , a da nas pri tom ne prekidaju telefoni, dolasci….itd.

1. **Evidencija i dokumentacija**

Tijekom boravka djeteta u Ustanovi socijalni radnik vodi slijedeću dokumentaciju:

* Matična knjiga

Prema Pravilniku o vođenju evidencije i dokumentacije Domova socijalne skrbi te načinu i rokovima za dostavu izvješća o korisnicima, vrstama usluga i drugim pitanjima, u nju se upisuje: ime i prezime djeteta, te ime roditelja; dan, mjesec, godina i država rođenja; državljanstvo; OIB; prebivalište-boravište; smještaj korisnika prije dolaska u Dom; urudžbeni broj i klasa rješenja o smještaju nadležnog Centra; datum prijema u dom; pravni temelj smještaja; vrsta smještaja; datum prekida smještaja; razlog prekida smještaja i kamo dijete odlazi.

* Pomoćna matična knjiga

u nju se upisuje matični broj djeteta, otpusni broj djeteta, datum otpusta i prijema te kuda ide dijete nakon otpusta.

* Dnevnik rada

Upisuju se svakodnevne aktivnosti vezane uz posao. Izrađivat ćemo i mjesečne planove rada i njihovu evaluaciju.

* Datoteka Osobnih listova Korisnika

U Osobni list korisnika upisuju se osnovni podaci o djetetu i njegovim roditeljima te nadležni CZSS i socijalni radnik u Centru zadužen za dijete, pravni temelj smještaja te broj rješenja, datum i razlog smještaja i otpusta.

* Socijalni dosje

Važno je prikupiti svu potrebnu dokumentaciju za vođenje predmeta, ali tu se socijalni radnik susreće sa teškoćama jer određeni broj korisnika nema osnovne dokumente ili dobivanje dokumenata od CZSS traje dugo kada CZSS mora postaviti skrbnika za vađenje Rodnog lista, Domovnice. Isto tako zdravstvene iskaznice stižu dosta kasno što otežava rad našoj zdravstvenoj službi.

* Knjiga otpusta

Budući da se od 2002. godine prema novom Pravilniku u Matičnu knjigu upisuje otpust ona više nije potrebna, no radi lakše evidencije djece ona se i dalje vodi.

* Upisnik usluge savjetovanja i pomaganja i rane intervencije

Zatražit ćemo odvajanje ova dva upisnika.

* Evidencija volontera djece

Socijalni radnik obavlja sve poslove vezane uz volontere. Obavlja prve informativne razgovore, odgovara na upite mailom, telefonom, dogovara grupne sastanke, testiranja, individualne razgovore, izradu individualnog plana, praćenje volontera, evaluacija. U idućoj godini planiramo unaprijediti rad s volonterima kroz češće evaluacijske sastanke.

* Kutak za roditelje i volontere

I dalje ćemo brinuti o oglasnoj ploći na kojoj ćemo davati različite obavijesti i informacije.

* Arhiva

Zbog čestih upita bivših štićenika doma socijalni radnici doma često traže u arhivi dosijee i provode razgovore s posvojenicima i drugim bivšim štićenicima koji su sada punoljetni. I u idućoj godini predviđamo da će ovi upiti biti brojni.

1. **Suradnja i rad u stručnom timu Doma**

Timski je rad preduvjet uspješnog i kvalitetnog stručnog rada, pa socijalni radnik upoznaje članove stručnog tima sa svim prikupljenim i relevantnim podacima značajnim za praćenje slučaja. Također sa ostalim članovima tima predlaže mjere zaštite koje su u interesu djeteta

Za svako dijete izradit ćemo individualni program rada u suradnji sa ostalim članovima stručnog tima. Također ćemo za svako dijete izraditi i individualni plan zajedno sa Centrom za socijalnu skrb i sa roditeljem djeteta.

Nadležnom CZSS redovito ćemo dostavljati izvješća o djetetu s prijedlogom stručnog tima o najprimjerenijem obliku skrbi.

Ovisno o teškoćama u razvoju djece održavat će se stručni timovi za pojedino dijete, ali najmanje svakih šest mjeseci za pojedino dijete. Na sastanke stručnih timova za djecu pozivat ćemo nadležne socijalne radnike Centara za socijalnu skrb i roditelje djece.

Organizirat ćemo sastanke novih, potencijalnih volontera, te supervizije postojećih volontera. Pratit ćemo rad volontera i pružati im podršku.

Sa drugim članovima stručnog tima ćemo po potrebi dogovarati rad s roditeljima, udomiteljima, posvojiteljima i volonterima.

1. **Stručno usavršavanje**

Pratit ćemo stručnu literaturu, sudjelovati na organiziranim seminarima. Surađivat ćemo s Pravnim fakultetom, Studijskim centrom za socijalni rad vezano uz praksu u okviru kolegija Socijalni rad s obitelji. U tom smislu ću ići na Studij socijalnog rada i studentima držati prezentaciju prakse koju će neki od njih (16 do 18) obavljati u našem domu. Također ću im biti mentor na praksi te imati redovite sastanke s njima. U idućoj godini primit ćemo i 3 studenata socijalnog rada na Majčinski odjel.

Socijalni radnik će sudjelovati u praktičnoj izobrazbi budućih socijalnih radnika, te raditi sa vježbenicima.

Također sam zainteresirana za edukaciju u području rada s depresivnim majkama jer se pokazuje da su brojne

U ustanovi ćemo pripremiti predavanje o Priprema djece za otpust – povratak roditeljima, posvojenje i udomljavanje, te Komunikacija - na što treba obratiti pažnju. Mislimo da bi ove teme bile korisne i zanimljive odgojiteljima i medicinskim sestrama koje rade sa djecom i susreću se i s njihovim roditeljima.

Prošle sam godine diplomirala i dobila zvanje Geštalt psihoterapeuta i u idućoj godini planiram unaprjeđivati svoje znanje u tom području.

1. **Rad s volonterima**

Posebnu pažnju posvetit ćemo radu sa volonterima koji namjeravamo unaprijediti. Također ćemo testirati nove volontere i grupno ih pripremati za rad sa djecom. Individualni rad sa njima ćemo i nadalje nastaviti.U pripremu volontera ćemo uključivati i druge članove stručnog tima. Volontere ćemo također uključivati u otpust djeteta iz ustanove.

Obzirom da planiramo i kratkotrajnije smještaje mijenja se i svrha koju su ranije imali volonteri. Također su i grupe manje pa obzirom na tu činjenicu namjeravamo smanjiti broj volontera , a unaprijediti kvalitetu rada volontera, ozbiljnijim pristupom, izborom i praćenjem volontera.

1. **Ostali poslovi**

Također ćemo i nakon otpusta djece iz doma u udomiteljske obitelji , te biološke i posvojiteljske, surađivati s njima u smislu davanja podrške ili pomoći u određenim situacijama kroz uslugu savjetovanja i pomaganja u obitelji.

Radit ćemo sa socijalnim radnicima vježbenicima koji nam dolaze iz drugih ustanova i Centara za socijalnu skrb .

I dalje ćemo pomagati punoljetnim posvojenicima u pronalaženju svojih bioloških obitelji.

Primat ćemo posjetitelje koji dolaze u organizirane posjete ustanovi, a često i nenajavljeno. Primat ćemo donatore i njihove donacije o čemu ćemo voditi evidenciju.Također ću obavljati poslove drugih kolegica socijalnih radnica za vrijeme njihova odsustva.

Obavljat će se i ostali poslovi prema odluci voditeljice i ravnateljice doma , te mjenjati kolegice za vrijeme odsustva na godišnjem ili bolovanju. Dežurati ćemo u dane vikenda i blagdana. Sudjelovat ću u radu Komisije za prijem i otpust te Stručnom vijeću doma.

***PROGRAM RADA SOCIJALNE RADNICE ODJELA SKRBI O DJECI***

Socijalna radnica:Maja Brezović

**Na dan 31.12.2017. godine u tretmanu imam 22 djece koja su na privremenom smještaju u ustanovi i njihove roditelje, te 2 djece koji su korisnici usluge cjelodnevnog boravka i njihove roditelje. Uslugu savjetovanja i pomaganja primarnih obitelji imam za 7 korisnika, a uslugu savjetovanja i pomaganja udomiteljskih obitelji za 3 korisnika i 3 djece uključeno u uslugu savjetovanja i pomaganja djeci u udomiteljskim obiteljima. U uslugu savjetovanja i pomaganja posvojiteljskih obitelji imam uključeno 3 korisnika. Na dan 31. 12. 2017. u sve usluge imam uključeno 40 korisnika, a ako se uključe roditelji djece na privremenom smještaju i cjelodnevnom boravku koji nisu u savjetovanju, a to je njih 26, onda imam 66 korisnika.**

**Smatram da bi se trebao točno odrediti pojam korisnika tj. tko je sve korisnik usluga koje provodi socijalni radnik. U sklopu rasprave o Prijedlogu Pravilnika o standardima za pružanje soc. usluga uputila sam svoje mišljenje, a i mišljenje stručnih djelatnika - članova stručnog tima doma u vezi navedenog Komori socijalnih radnika i Sindikatu te ću se i sljedeće godine zalagati za točno definiranje korisnika i smanjenje normativa za socijalne radnike što bi u konačnici dovelo do poboljšanja kvalitete rada i zadovoljnijih korisnika.**

U 2018. godini planiram i dalje sve veći broj djece na cjelodnevnom ili poludnevnom boravku, a manji broj privremenih smještaja. U skladu sa procesima transformacije dječjeg doma predviđam veći broj izvaninstitucionalnih i institucionalnih usluga, usluga savjetovanja i pomaganja roditeljima, udomiteljima i posvojiteljima, a sve u cilju manjeg broja privremenih smještaja i žurnog izdvajanja djece iz obitelji. Socijalni radnik vidi svoju veliku i značajnu ulogu u pružanju usluga savjetovanja i pomaganja obitelji; biološkoj, udomiteljskoj i posvojiteljskoj obitelji. Također, značajna uloga socijalnog radnika odnosi se na procjenu potreba smještenog djeteta i procjenu roditeljskih kapaciteta, pa će to biti težište rada u sljedećoj godini. Socijalni radnik će zajedno sa ostalim članovima stručnog tima raditi u cilju najboljeg interesa djeteta i njegove dobrobiti. U vezi toga nastojati ću poboljšati suradnju sa CZSS , budući da se ponekad naša procjena roditeljskih kapaciteta razlikuje od procjene CZSS. Važno je za naglasiti i kontinuiranu suradnju sa Općinskim sudovima koji donose odluku o oduzimanju prava roditeljima na stanovanje s djetetom, a s obzirom da je Dom stranka u postupku, redovito ću se odazivati na njihove pozive. Također, surađivati ću sa Općinskim državnim odvjetništvom i sudovima koji vode kaznene postupke zbog kaznenih djela na štetu djece koji su na žalost u porastu.

Planiram u 2018. godini raditi na uslugama privremenog smještaja, uslugama cjelodnevnog ili poludnevnog boravka, te u većoj mjeri na uslugama savjetovanja i pomaganja primarnih obitelji, udomiteljksih obitelji i posvojiteljskih obitelji kao i podršci djece u udomiteljskim obiteljima i djeci koja su izašla iz skrbi. Smatram do bi navedene usluge trebalo pružati djeci i roditeljima koji nisu naši korisnici, već se nalaze u obiteljima, a sve u cilju prevencije smještavanja djece u institucije. U tom smislu kontaktirati ću sa socijalnim radnicima iz CZSS i predlagati te usluge. Takva organizacija poslova donosi veći opseg poslova, veću težinu i traži veliki angažman socijalnog radnika, posebice na vrijeme utrošeno na putovanje u okviru savjetovanja koje pružamo u obitelji korisnika.

Očekujem prijem 45 djece na privremeni smještaj i isto toliko otpusta iz ustanove, te uključivanje 10-ero djece na cjelodnevni ili poludnevni boravak.

CZSS nastoje prvenstveno smjestiti djecu u obitelji udomitelja kad god je to moguće, ali kada nemaju adekvatnu obitelj udomitelja, smještavaju dijete u ustanovu. Pretpostavljam da će u ustanovu dolaziti djeca sa višestrukim teškoćama za koje se neće moći naći adekvatna obitelj udomitelja. Smatram da privremeni boravak djeteta od mjesec dana ili možda dva, manje šteti njegovim interesima, nego da se bez utvrđivanja zdravstvenog stanja djeteta i njegovog razvojnog stupnja, smjesti u udomiteljsku obitelj koja ne može zadovoljiti potrebe djeteta. Evidentan je nedovoljan broj adekvatnih obitelji udomitelja u cijeloj Hrvatskoj, posebno u nekim regijama, a i grad Zagreb nema dovoljno udomitelja. Posebno je teško realizirati udomiteljstvo za veći broj braće i sestara kao npr. šestero braće i sestara ili četvero, a zadnjih godina evidentan je porast takvih smještaja. Za veći broj braće i sestara bilo bi rješenje organizirano stanovanje sa sveobuhvatnom podrškom. U svom radu socijalni radnici će nastojati, kao što i jesu do sada, zainteresirati osobe za udomljavanje djece i raditi na unapređivanju tog oblika skrbi. Tijekom prošle godine u dom su se javljale potencijalne obitelji udomitelja koje su prazne i koje žele udomiti djecu, no nadležni CZSS za djecu koju treba udomiti su od nadležnih CZSS tih udomitelja redovito dobijali odgovore da nemaju udomiteljskih obitelji. Smatram kako bi u sljedećoj godini trebalo utvrditi o čemu se zapravo radi i zašto je takva situacija te bi se, osim socijalnih radnika, trebali uključiti i drugi stručni djelatnici.

S obzirom na Zakon o udomiteljstvu koji nam omogućuje povremeno udomiteljstvo planiramo nekoliko djece na taj način pripremiti za što uspješniju realizaciju udomljavanja. S obzirom da su neka naša djeca udomljena nakon što su se udomitelji javili u dom jer su vidjeli priču o djetetu koje želimo udomiti na Internet stranicama Doma, nastojati ću i dalje naći udomitelje na taj način.

Također planiram desetak kratkih kriznih smještaja koji će trajati po nekoliko dana zbog privođenja roditelja sucu za prekršaje ili kaznenom sudu ili stranih državljana sa djecom bespravno zatečenih u Hrvatskoj. Očekujemo i nekoliko smještaja djece čiji su roditelji privedeni zbog međunarodne tjeralice, budući da je Hrvatska članica Europske unije, te se tu radi o novoj vrsti korisnika naših usluga. S obzirom na prolazak većeg broja izbjeglica iz Sirije i drugih zemalja kroz Hrvatsku, može se očekivati smještaj tek rođene djece ili izgubljene djece, a također zbog indicija o trgovini djece, može se dogoditi da policija pronađe djecu koja nisu u pratnji zakonskih skrbnika te će ih biti potrebno smjestiti u dom do pronalaska roditelja.

U 2018. godini planiram intenzivno raditi /kao i do sada/ na skraćivanju trajanja smještaja djece u domu, jer iako zakonski okviri govore da djeca ne bi smjela biti u domu duže od godinu dana, često se događa da su puno duže od godinu dana.

**POSLOVI SOCIJALNOG RADNIKA:**

1. **Prijem djece**

Kod prijema djeteta socijalni radnik organizira liječnički pregled te priprema smještaj djeteta na odgovarajući odjel. Pismeno obavještava o prijemu sve članove stručnog tima , te odsjek na kojem će dijete biti smješteno.

Većina prijema je najavljena od strane CZSS pa socijalni radnik utvrđuje je li potrebna dokumentacija cjelovita i u suradnji sa CZSS dogovara način i oblik zaštite djeteta.

Kada se radi o hitnom prijemu utvrđuje se nadležnost CZSS i on se odmah o tome izvješćuje. Iako takvi smještaji često traju vrlo kratko potrebno je učiniti sve kao kod najavljenog prijema, pa i više.

Od osoba koje su dopratile dijete prikupljaju se sve informacije i podaci sa kojima raspolažu.

Poslovi vezani uz prijem uključuju: obavijest članova tima o prijemu, upisivanje djeteta u Matičnu knjigu, Pomoćnu matičnu knjigu, otvaranje Socijalnog dosjea , Osobnog lista djeteta, Otvaranje liste mogućih posjetitelja , razgovor sa djetetom, razgovor s roditeljem ili pratnjom, davanje roditelju letka na kojem su sve najvažnije informacije vezane za smještaj djeteta.

**2. Poslovi za vrijeme tretmana**

S obzirom da je broj činitelja koji utječu na oblik skrbi o djetetu različit i često nepredvidiv, teško je detaljno opisati poslove vezane uz tretman u ustanovi.

Općenito, socijalni radnik treba stalno **koordinirati** sve osobe i institucije zainteresirane za dijete, a u cilju pronalaženja najboljeg rješenja za dijete kako bi dijete što kraće boravilo u ustanovi. To se prvenstveno odnosi na suradnju sa roditeljima i rodbinom, nadležnim CZSS, voditeljima mjere nadzora nad izvršavanjem roditeljske skrbi, zdravstvenim ustanovama, policijom te upravim i pravosudnim tijelima. Socijalni radnik prati učestalost i kvalitetu kontakata roditelja i djece prema rješenju CZSS i suda, te o tome izvještava nadležni Centar kao i sud na traženje. Također, kroz rad s roditeljima, socijalni radnik nastoji unaprijediti kvalitetu susreta i druženja roditelja s djetetom. U suradnji sa roditeljima i sa CZSS za svako dijete izraditi ćemo individualni plan koji ćemo evaluirati za 3-6 mjeseci.

Po potrebi obavljati ću poslove posebnog skrbništva za djecu.

Socijalni radnik ustanove će također obavljati poslove skrbništva /kada ga Centar postavi za skrbnika/ koji se odnose na pribavljanje osobne dokumentacije za dijete te davanje suglasnosti za obavljanje pretraga te druge medicinske zahvate.

Očekujem da ću kao i do sada biti pozivana od strane suda kao svjedok u kaznenim postupcima protiv roditelja kao i u postupcima lišenja roditeljske skrbi i postupcima oduzimanja prava na život s djecom, a na traženja suda dostavljat ćemo im izvješća o odnosu roditelja i djece, te naše prijedloge o najprimjerenijim oblicima skrbi.

I nadalje ću surađivati sa Poliklinikom za zaštitu djece grada Zagreba te sa sudskim vještacima. Surađivati ću sa komisijama za vještačenje djece, te psihijatrijskim bolnicama za odrasle kao i za djecu.

Važan dio poslova odnosi se na rad sa potencijalnim obitelji udomitelja i posvojitelja, budući da se veliki broj njih javlja u ustanovu tražeći različite informacije i upute. Planiram da ću više raditi sa udomiteljima djece otpuštene iz naše ustanove.

Očekujem dobru suradnju sa Timovima za udomiteljstvo kao i udrugama koje promiču udomiteljstvo. Posebno se nadam da će se na području Zagreba unaprijediti udomiteljstvo. U cilju poboljšanja i unaprijeđenja tog oblika skrbi, zasigurno bi bila njegova profesionalizacija. Smatram da će se jedino na takav način tj. postojanje dovoljnog broja primjerenih i slobodnih udomiteljskih obitelji, moći provesti deintitucionalizacija.

Nastaviti ću dobru suradnju sa liječnicom školske medicine dr. Krištof u vezi pregleda djece za školu i OŠ Jabukovac. Također ću i nadalje, po potrebi, surađivati sa Suvagom , Goljakom, Centrom Slava Raškaj, Centrom za odgoj i obrazovanje Prekrižje, te Centrom za rehabilitaciju Zagreb, a zavisno o potrebama smještene djece.

Također, u 2018. godini nastaviti ću suradnju sa Udrugom „Ozana“

Sa roditeljima smještene djece održavati ću grupne sastanke i obrađivati pojedine teme vezane uz odgoj djece, igru, razvijanje privrženosti, poticanje razvoja. Za to treba odrediti jedan dan u tjednu u popodnevnim satima. Također ću sa njima individualno raditi ovisno o potrebama. Pratiti ću posjete roditelja, pomagati i savjetovati ih u uspostavljanju što boljeg odnosa s djecom.

**3. Otpust djece**

Potrebno je što kvalitetnije pripremiti dijete za otpust, a također roditelje, udomitelje, posvojitelje ili druge ustanove u koje djeca odlaze. Posebnu pažnju treba obratiti na pripremu volontera za otpust djece jer se u tom smislu pokazuju teškoće .

Socijalni radnik zajedno sa svim članovima stručnog tima pruža što više informacija o djetetu osobama koje će se brinuti o njemu.

Priprema starije djece za posvojenje te braće i sestara, kao i priprema potencijalnih posvojitelja koje nam uputi nadležni CZSS iziskuje velik dio radnog vremena i traži stručnost i profesionalnost u radu. U vezi tih poslova surađivati ću sa drugim članovima stručnog tima ustanove s obzirom da u navedenim situacijama ima najviše teškoća.

Kod upućivanja djeteta u udomiteljsku obitelj socijalni radnik prije odlaska u obitelj, o čemu je odluku donio nadležni CZSS ili sud, osigurava prethodni kontakt djeteta sa udomiteljem u Domu, a radi olakšanja adaptacije djeteta na novu sredinu i nove osobe.

U situaciji kada je roditeljima oduzeto pravo da žive sa svojom djecom i odgajaju ih očekujemo nešto sporiju realizaciju smještaja u udomiteljsku obitelj, budući da o tome da li će u određenu obitelj dijete biti smješteno opet odluku donosi sud.

Potrebno je pripremiti dokumentaciju potrebnu za otpust, zatvoriti Socijalni dosje i upisati u Matičnu knjigu datum otpusta i kuda dijete odlazi, izvjestiti nadležan CZSS o točnom datumu otpusta i zatražiti dostavu rješenja o prekidu smještaja. Socijalni radnik također koordinira i preuzimanje medicinske dokumentacije za dijete od strane posvojitelja, udomitelja ili roditelja. Također, dogovara i koordinira pripremu odjeće i obuće kada dijete odlazi u obitelj udomitelja ili roditeljima. Vodi brigu da svako dijete prilikom otpusta dobije spomenar, osim ako je dijete bilo vrlo kratko u ustanovi.

**4. Evidencija i dokumentacija**

Tijekom boravka djeteta u Ustanovi socijalni radnik vodi slijedeću dokumentaciju:

* Matična knjiga

Prema Pravilniku o vođenju evidencije i dokumentacije Domova socijalne skrbi te načinu i rokovima za dostavu izvješća o korisnicima, vrstama usluga i drugim pitanjima, u nju se upisuje: ime i prezime djeteta, te ime roditelja; dan, mjesec, godina i država rođenja; državljanstvo; OIB; prebivalište-boravište; smještaj korisnika prije dolaska u Dom; urudžbeni broj i klasa rješenja o smještaju nadležnog Centra; datum prijema u dom; pravni temelj smještaja; vrsta smještaja; datum prekida smještaja; razlog prekida smještaja i kamo dijete odlazi. Očekujemo da ćemo dobiti obrasce gdje će se trebati upisati OIB tj. osobni identifikacijski broj, budući da na dosadašnjim stoji rubrika JMBG.

* Pomoćna matična knjiga

U nju se upisuje matični broj djeteta, otpusni broj djeteta, datum otpusta i prijema te kuda ide dijete nakon otpusta.

* Upisnik usluga savjetovanja i pomaganja i usluga rane intervencije

U skladu s propisanom i potrebnom dokumentacijom upisuju se rješenja CZSS o uslugama savjetovanja i pomaganja primarnih, udomiteljskih i posvojiteljskih obitelji i usluge rane intervencije.

* Dokumentacija korisnika usluga savjetovanja i pomaganja

Dosje korisnika usluge savjetovanja i pomaganja sadrži rješenje o usluzi, osobni list korisnika, plan savjetovanja i pomaganja, izvješće o provedenoj usluzi, soc. anamneza i opis rada.

* Evidencija o smještaju djece bez pratnje

Radi se o evidenciji djece koja su zatečena bez pratnje roditelja i odraslih osoba, a strani su državljani.

* Dnevnik rada

Upisuju se svakodnevne aktivnosti vezane uz posao. Izrađivat ćemo i mjesečne planove rada i njihovu realizaciju.

* Datoteka Osobnih listova korisnika

U Osobni list korisnika upisuju se osnovni podaci o djetetu i njegovim roditeljima te nadležni CZSS i socijalni radnik u Centru zadužen za dijete, pravni temelj smještaja te broj rješenja, datum i razlog smještaja i otpusta.

* Socijalni dosje

Važno je prikupiti svu potrebnu dokumentaciju za vođenje predmeta, ali tu se socijalni radnik susreće sa teškoćama jer određeni broj korisnika nema osnovne dokumente ili dobivanje dokumenata od CZSS traje dugo, posebno kada CZSS mora postaviti skrbnika za vađenje Rodnog lista i Domovnice. Isto tako zdravstvene iskaznice stižu dosta kasno što otežava rad našoj zdravstvenoj službi.

* Knjiga otpusta

Budući da se od 2002. godine prema novom Pravilniku u Matičnu knjigu upisuje otpust ona više nije potrebna, no radi lakše evidencije djece ona se i dalje vodi.

* Evidencija sastanaka komisije za prijem i otpust djece

Komisija za otpust i prijem sastaje se najmanje 1 puta mjesečno, a socijalni radnik je član komisije.

* Evidencija volontera djece

Socijalni radnici obavljaju uglavnom sve poslove vezane uz volontere. Ovi su poslovi brojni, prvi razgovori, odgovaranje na upite mailom, telefonom, grupni sastanci, testiranja, individualni razgovori, izrada individualnog plana.

* Letak za roditelje

Izradili smo letak za roditelje sa uslugama koje ustanova pruža i svim detaljima važnim za roditelja koji im dajemo na prvom razgovoru nakon smještaja djeteta u ustanovu.

* Kutak za roditelje i volontere

Roditeljima i volonterima pružati ćemo sve informacije i obavijesti putem

oglasne ploče.

* Arhiva

Vođenje brige o socijalnim dosjeima i čuvanju arhivske građe.

5. **Suradnja i rad u stručnom timu Doma**

Timski je rad preduvjet uspješnog i kvalitetnog stručnog rada, pa socijalni radnik upoznaje članove stručnog tima sa svim prikupljenim i relevantnim podacima značajnim za praćenje slučaja. Također sa ostalim članovima tima predlaže mjere zaštite koje su u interesu djeteta.

Za svako dijete izraditi ću individualni program rada, a u njegovu izradu trebali bi se uključivati i ostali članovi stručnog tima. Na sastanku stručnog tima, sačinjeni individualni plan, potvrđuju stručni djelatnici doma i CZSS te roditelji.

Nadležnom Centru za soc. skrb, odnosno područnom CZSS, redovito ću dostavljati izvješća o djetetu s prijedlogom stručnog tima o najprimjerenijem obliku skrbi.

Ovisno o teškoćama u razvoju djece održavat će se stručni timovi za pojedino dijete, ali najmanje svakih šest mjeseci za pojedino dijete. Na sastanke stručnih timova za djecu pozivat ću nadležne socijalne radnike Centara za socijalnu skrb i roditelje djece.

Organizirat ću sastanke novih, potencijalnih volontera, te supervizije postojećih volontera. Pratit ću rad volontera i pružati im podršku.

Sa drugim članovima stručnog tima, po potrebi ću dogovarati rad s roditeljima, udomiteljima, posvojiteljima i volonterima.

6. **Stručno usavršavanje**

Pratit će se stručna literatura, sudjelovati na organiziranim seminarima, predavanjima i okruglim stolovima. Ukoliko ovogodišnja tema Konferencije socijalnih radnika bude interesantna i bliska voljela bih sudjelovati u radu. Surađivat će se Pravnim fakultetom, Studijskim centrom za socijalni rad (npr. sudjelovanje u superviziji studenata Socijalnog rada koji će praksu obavljati u našem domu).

Socijalni radnik će sudjelovati u praktičnoj izobrazbi budućih socijalnih radnika, te raditi sa vježbenicima.

Predviđam redovito sudjelovanje na svim organiziranim edukacijama koje su od važnosti za naš rad, budući da sam član Hrvatske komore socijalnih radnika koja će vjerojatno to i tražiti od svojih članova. Postavlja se pitanje materijalnih troškova jer se mora plaćati članarina, a nije ni sigurno da će ustanova financirati sve potrebite edukacije.

**7. Rad s volonterima**

U poslove socijalnog radnika ulazi i rad s volonterima, te će se nastojati, u suradnji s ostalim stručnim djelatnicima doma, poboljšati organizacija volontiranja i unaprijediti rad volontera, a sve u najboljem interesu djece. Planiram sa svim volonterima potpisati ugovore o volontiranju te održavati redovite supervizije kako bi ih što bolje upoznala sa razvojnim statusom djece i njihovim obiteljskim prilikama kako bi se što kvalitetnije družili sa njima. Također ću testirati nove volontere i pripremati ih za rad sa djecom te tijekom volontiranja individualno raditi sa njima. U pripremu volontera uključivati će se i drugi članovi stručnog tima. Volontere ću također uključivati u otpust djeteta iz ustanove.

S obzirom na planirane kratkotrajnije smještaje i manji broj djece u skupini, mijenja se i svrha koju su ranije imali volonteri. Mišljenja sam da bi bilo poželjno smanjiti broj volontera , a unaprijediti kvalitetu rada volontera, ozbiljnijim pristupom, izborom i praćenjem volontera.

**8.Ostali poslovi**

Također ću i nakon otpusta djece iz doma surađivati sa udomiteljima i posvojiteljima u smislu davanja podrške ili pomoći u određenim situacijama, te pružati podršku roditeljima djece koja su se vratila u primarnu obitelj.

Radit ću sa socijalnim radnicima vježbenicima koji dolaze iz drugih ustanova i Centara za socijalnu skrb, te biti mentor socijalnim radnicima koji su na stručnom osposobljavanju u našoj ustanovi.

Za djecu za koju Centar za socijalnu skrb ne može naći posvojitelje zbog određenih teškoća u razvoju djeteta, a u dogovoru s njima, uključiti ću se u traženje posvojitelja.

I dalje ću pomagati punoljetnim posvojenicima u pronalaženju svojih bioloških obitelji.

Primati ću posjetitelje koji dolaze u organizirane posjete ustanovi te donatore i njihove donacije o čemu će se voditi evidencija.

U vrijeme godišnjih odmora i odsustva drugih socijalnih radnica preuzimat će se njihovi polsovi.

Obavljat ću i ostale poslove prema odluci voditeljice i ravnateljice doma, te mijenjati kolegice za vrijeme godišnjih odmora ili bolovanja. Dežurat ću u dane vikenda i blagdana.

***PROGRAM RADA SOCIJALNE RADNICE ODJELA SKRBI O DJECI I ORGANIZIRINAOG STANOVANJA***

Socijalna radnica: Vesna Šugar

Na dan 1. 1. 2018. godine, imam u tretmanu 47 korisnika i to:

22 djece na smještaju, od toga za 17 djece čijim je roditeljima oduzeto parvo na stanovanje, a

za dvoje djece je u tijeku postupak oduzimanja prava

roditeljima na stanovanje s djetetom.

Od toga se šestero djece nalazi se u Organiziranom stanovanju, na lokaciji, Cenkovečka 8 /Vrbani/, Zagreb.

6 djece je na cjelodnevnom boravku,

1 dijete je na poludnevnom boravku

18 korisnika koristi uslugu savjetovanja i pomaganja i to;

za 12 kirisnika - pružam uslugu savjetovanja i pomaganja biološkoj obitelji,

roditeljima djece, a

za 6 korisnika , pružam usluga savjetovanja i pomaganja obitelji udomitelja

Otpust djece

Socijalni radnik dogovara s nadležnim Centrom za socijalnu skrb, otpust djeteta, priprema dijete, roditelje, udomitelje, posvojitelje za otpust i sudjeluje u otpustu djece.

Od trenutno smještene djece i djece na boravku, tijekom godine se planira

otpust za 25 djece u drugi oblik skrbi, od toga za 11 djece - smještaj u

obitelj udomitelja, za 6 djece SOS dječje selo Lekenik ili smještaj u obitelj

udomitelja, za 7 djece planira se povratak u biološku obitelj, 1 dijete od

trenutno smještene djece će se posvojiti.

4 djece ostaje na cjelodnevnom boravku i 1 dijete na poludnevnom

boravku.

Za četvero djece je u tijeku realizacija smještaja u obitelj udomitelja,

za troje djece postoji sudska odluka o smještaju u obitelj udomitelja, a

za jedno dijete će čeka sudski postupak i priprema udomitelja , roditelja i djeteta za udomiteljstvo

za jedno dijete je u tijeku postupak posvojenja

Prijem djece

Tijekom 2018. god., planira se prijem do 40 djece na smještaj i 10 djece na cjelodnevni boravak

Socijalni radnik će u vezi prijema djeteta, kontaktirati nadležni Centar za socijalnu skrb i prikupljati potrebnu dokumentaciju za dijete.

Tijekom godine će organizirati sastanke stručnog tima, najmanje dva puta godišnje za djecu na smještaju i za djecu na boravku.

Zajedno s predstavnicima Centara za socijalnu skrb i drugim članovima tima

raditi će na izradi Individualnog plana i evaluaciji Individualnog plana, te u skladu s zaključkom stručnog tima, pripremati roditelje djece, udomitelje, posvojitelje i dijete.

Surađivati će s drugim dionicima procesa, u cilju realizacije plana i u interesu djeteta.

Savjetovanje i pomaganje

Tijekom 2018. godine će nadalje 18 korisnika biti dio godine uključeno u savjetovanje i pomaganje i prema potrebi uključiti će se novi korisnici.

Od toga, 12 korisnika - savjetovanje i pomaganje biološke obitelji, roditelji djece u cilju podizanja roditeljskih kompetencija i realizacije Individualnog plana za dijete.

Za 6 korisnika, savjetovanje obitelji udomitelja – socijalni radnik radi na pripremi za smještaj djeteta u obitelj udomitelja, te nakon smještaja, prati kontekte roditelja i djeteta, koordinira i posreduje između roditelja i obitelji udomitelja, u cilju optimalnog razvoja djeteta i što boljeg funkcioniranja djeteta u obitelji udomitelja.

Informira i savjetuje posvojitelje djeteta, te surađuje s drugim članovima stručnog tima Doma i Centra za socijalnu skrb, u cilju realizacije posvojenja.

Tijekom smještaja djeteta, socijalni radnik sudjeluje u sudskim procesima za dijete, dogovara tretman i surađuje s Poliklinikom grada Zagreba, Domovima zdravlja , te drugim zdr. ustanovama i drugim dionicima u zajenici – HZZO, Matični ured, vrtić, škola, gradska uprava, nevladine udruge i dr. i obavlja poslove skrbništva za dijete.

Rad s volonterima

Socijalni radnik radi s volonterima, što uključuje informiranje, obradu volontera, upoznavanje volontera s djetetom i odgajateljem, davanje osnovnih informacija o djetetu, izradu Individualnog plana, ugovor o volontiranju, potvrdu o volontiranju, praćenje dolazaka, evidenciju rada volontera s djetetom, te u navedenom surađuje s drugim članovima Stručnog tima Doma i Centra za soc. skrb.

Daje informacije roditeljima, potencijalnim udomiteljima i posvojiteljima i drugima prema potrebi, o navedenom kontaktira s nadležnim Centrima za socijalnu skrb.

Vodi Matičnu knjigu prijema i otpusta djece na nivou Doma, Matičnu knjigu prijema i otpusta djece iz Odjela skrbi za djecu 0 – 7 god., pomoćnu matičnu knjigu, dnevnik rada, datoteku osobnih listova korisnika, socijalni dosie,

upisnik usluge savjetovanja i pomaganja i rane intervencije, kutak za roditelje i volontere, arhiva i davanje podataka iz arhive /posvojenoj djeci koja ranije posvojena, a boravila su u Domu.

Sudjeluje u radu Upravnog vijeća Doma, stručnom usavršavanju, edukativnim radionicama i sudjeluje u sredstvima javnog informiranja.

Radi druge poslove prema potrebi i nalogu Voditeljice Odjela skrbi

o djeci 0 – 7 god. i Ravnateljice Doma.

***Program rada psihologa Majčinskog doma i Odjela skrbi o djeci***

**Stručni djelatnik:** Sandra Tolić, mag.psych.

Na dan 31.12.2017. godine u tretmanu sam imala 20 djece na smještaju, 7 na cjelodnevnom boravku te 13 korisnika na Majčinskom odjelu od čega 6 majki s djecom i 1 trudnica. Od toga dvije majke imaju dvoje djece, ali njihovu djecu vodimo kao korisnike smještaja jer su stariji od godinu dana. 2 su majke korisnice organiziranog stanovanja uz povremenu podršku. Ukupno sam imala 42 korisnika smještaja, cjelodnevnog boravka i organiziranog stanovanja uz povremenu podršku. Na dan 31.12.2017. godine pružala sam uslugu savjetovanja i pomaganja primarnih obitelji za 9 korisnika, uslugu savjetovanja i pomaganja za korisnike (djeca) prilikom izlaska iz doma za 1 korisnika i uslugu savjetovanja i pomaganja udomiteljske obitelji za 3 korisnika. Sveukupno 13 usluga savjetovanja i pomaganja.

**Majčinski dom**

U 2017. godini na odjelu je sveukupno boravilo 18 majki i trudnica i 14 djece. Trenutno na majčinskom odjelu boravi 8 majki sa 9 djece (sveukupno 17 korisnika na odjelu). Također pružamo uslugu organiziranog stanovanja uz povremenu podršku za majke pa tako u stanu u Biokovskoj 50a, imamo dvije majke s dvoje djece koje ih dovode na boravak, a pružamo im i uslugu savjetovanja i pomaganja u stanu i u domu. Trenutno se 4 majke školuju gdje dvije idu u redovnu školu, a dvije su u prekvalifikaciji na Pučkom otvorenom učilištu. U 2018. godini planiramo smještaj 10 do 12 majki i trudnica i otpust njih 10 do 12.

Posao psihologa u Majčinskom domu podrazumijeva psihološku podršku za korisnice na sljedeći način:

* + prijem korisnice – upoznavanje s novom sredinom, stručnim osobljem, kućnim redom, obvezama i pravima korisnika, pomoć pri uključivanju u grupe podrške te identifikaciju podataka o prethodnom boravku kao i drugim bitnim informacijama o korisniku
  + pružanje pomoći i podrške korisnici u razdoblju prilagodbe i praćenje razdoblja prilagodbe
  + izrada i praćenje individualnog programa rada
  + psihološku podrška i savjetovanje (savjetovanje u svrhu prevladavanja i osposobljavanja za samostalno rješavanje problema, rad na razvijanju samopouzdanja i samopoštovanja, prevenciju rizičnih oblika ponašanja, prikladno izražavanje emocija, nenasilno riješavanje sukoba, rad na komunikacijskim vještinama, itd.)
  + pomoć pri rješavanju konfliktnih i drugih kriznih situacija
  + kognitivni razvoj - aktivno uključivanje u interakcije s okolinom i procese učenja, u skladu sa stupnjem zrelosti
  + neposredna stručna pomoć u učenju, u razvoju i usvajanju navika učenja, tehnika učenja, razvijanje samostalnosti u učenju i odgovornog izvršenja školskih obaveza te poticanje i nadzor nad redovitošću izvršenja školskih obaveza za korisnice koje su u procesu školovanja
  + razvoj interesa i kreativnosti te savjetovanje i motiviranje za uključivanje u aktivnosti slobodnog vremena u skladu s dobi, interesima i mogućnostima
  + praćenje i evaluacija programa rada u suradnji s korisnikom i stručnim timom
  + redoviti sastanci s korisnicama na majčinskom odjelu – dogovori oko zaduženja i pravila te razgovori oko tekućih poteškoća
  + priprema korisnice za otpust u biološku, posvojiteljsku ili udomiteljsku obitelj, drugu ustanovu, odnosno druge usluge ili prekid pružanja usluge
  + savjetovanje primarne i sekundarne obitelji te potencijalnih udomitelja i/ili posvojitelja
  + priprema roditelja za samostalan život

Također uključuje i podršku majkama u razvijanju roditeljskih vještina na sljedeći način:

* + pomoć i podrška roditelju u kvalitetnoj brizi za dijete kao i kvalitetnom provođenju vremena s djetetom
  + jačanje roditeljskih kompetencija i komunikacijskih vještina
  + savjetovanje na temu socijalnog i emocionalnog razvoja djeteta te primjerenih odgojnih postupaka
  + razvijanje vještina u cilju samostalne skrbi o djetetu

**Odjel skrbi za djecu od 0 do 7 godina**

U 2017. godini imala sam 27 djece korisnika Smještaja i 6 cjelodnevnog boravka. Također je petero djece bilo uključeno u psihologijski tretman u 2017. godini, a korisnici su smještaja ili cjelodnevnog boravka. Trenutno imam 18 djece na Smještaju i 7 na cjelodnevnom boravku.

Posao psihologa na odjelu skrbi za djecu od 0 do 7 godina uključuje:

* procjenu novo primljene djece i praćenje perioda adaptacije
* procjenu obitelji, inicijalni razgovori s roditeljima/skrbnicima/širom obitelji, komunikaciju s nadležnim institucijama i institucijama u čijem su praćenju/tretmanu djeca, prikupljanje dokumentacije
* rad s djecom i obiteljima koji uključuje psihološku procjenu djeteta i individualni tretman djeteta (ovisno o potrebi) smještenog na odjelu ili na cjelodnevnom/poludnevnom boravku
* prema potrebi djeteta individualni psihologijski tretman koji uključuje rad s djetetom na proradi neugodnih iskustava; osvještavanje, izražavanje i prihvaćanje različitih osjećaja; upućivanje na društveno prihvatljiva ponašanja, kroz primjereno izražavanje osjećaja, poticanje na nenasilnu komunikaciju; poticanje na asertivnost, jačanje slike o sebi i razvijanje samopoštovanja; podršku pri vježbama grafomotorike i pripremi za školu
* psihologijsko praćenje jedan do dva puta mjesečno u skupini ili individualnom tretmanu, ovisno prema dječjim potrebama
* savjetovanje primarne i sekundarne obitelji djeteta te potencijalnih udomitelja i/ili posvojitelja
* edukativno savjetodavni rad odgajateljica, medicinskih sestara i ostalih stručnih djelatnika na Odjelu djece od 0 do 3 godine i djece od 3 do 7 godina kao i razgovori s volonterima djece

**Psihologijska procjena**

Posao psihologa uključuje i psihologijsku procjenu/psihodijagnostiku djece Majčinskog doma i Odjela skrbi za djecu od 0 do 7 godina predviđene za stručne timove (prema planu socijalnih radnika) ili prema kalendaru testiranja.

Psihologijska procjena uključuje opservaciju djeteta u grupi i individualno (1 do 2 susreta), razgovor s odgajateljima i/ili majkom djeteta te drugim stručnjacima, pregled dostupne socio-zdravstvene dokumentacije i psihološko testiranje (RTČ-P, RTČ-M, CPM, LB-R, TSŠ i drugi testovi po potrebi). Nakon toga slijedi pisanje nalaza i mišljenja te izlaganje nalaza na stručnom timu uz sudjelovanje u raspravi i planovima za obitelj i dijete.

Također vršim i psihologijsku procjenu/psihodijagnostiku potencijalnih volontera Dječjeg doma Zagreb. Volonterima pružam savjetovanje kao i podršku ukoliko naiđu na određene poteškoće.

**Vaninstitucijske usluge psihologa u 2018. godini**

Tijekom 2017. godine imala sam sveukupno 23 korisnika usluge savjetovanja i pomaganja (2016. godine 11 korisnika) te u 2018. očekujem još veći broj korisnika i pruženih usluga obzirom na zahtjeve okoline, ali i obzirom na težnju ka vanistitucijskim oblicima skrbi za socijalno ugrožene obitelji.

Tijekom 2017. godine pružila sam sveukupno 202 sata usluge savjetovanja i pomaganja. 148 sati savjetovanja i pomaganja primarnih obitelji, 15 sati savjetovanja i pomaganja djetetu nakon izlaska iz skrbi i 39 sati savjetovanja udomiteljskih obitelji.

U 2017. godini sam imala sveukupno 2 korisnika usluge savjetovanja i pomaganja za korisnike (djecu) prilikom izlaska iz Doma. Trenutno imam 1 korisnika usluge savjetovanja i pomaganja za korisnike (djecu) prilikom izlaska iz Doma.

Usluga će uključivati:

* rad na razvijanju samopouzdanja i samopoštovanja
* prevenciju rizičnih oblika ponašanja
* osvještavanje i prepoznavanje emocija i prikladno izražavanje emocija
* nenasilno rješavanje sukoba
* rad na komunikacijskim vještinama; adekvatno nošenje s poteškoćama
* jačanje tolerancije na frustraciju
* poticanje emocionalnog, socijalnog i kognitivnog razvoja
* suradnju s roditeljima, udomiteljima, posvojiteljima korisnika usluge savjetovanja i pomaganja
* praćenje i psihološku procjenu korisnika

U 2017. godini sam imala sveukupno 16 korisnika usluge savjetovanja i pomaganja primarnih obitelji. Trenutno imam 11 korisnika usluge savjetovanja i pomaganja primarnih obitelji.

Usluga će uključivati:

* individualni savjetodavni rad s roditeljima djeteta
* jačanje roditeljskih kompetencija i komunikacijskih vještina
* savjetovanje na temu socijalnog i emocionalnog razvoja djeteta
* razvijanje vještina i preuzimanja odgovornosti u cilju samostalne skrbi o djetetu;
* adekvatno rješavanje tekućih problema;
* jačanje tolerancije na frustraciju
* podršku u prevladavanju svakodnevnih poteškoća

U 2017. godini sam imala sveukupno 5 korisnika usluge savjetovanja i pomaganja za udomiteljske/posvojiteljske obitelji. Trenutno imam 3 korisnika usluge savjetovanja i pomaganja za udomiteljske/posvojiteljske obitelji.

Usluga će uključivati:

* individualni savjetodavni rad s udomiteljima/posvojiteljima djeteta
* savjetovanje u vidu podrške djetetu koje je izašlo iz Doma
* savjetovanje o adekvatnim odgojnim mjerama
* jačanje komunikacijskih vještina
* podršku u komunikaciji s roditeljima djeteta
* savjetovanje na temu socijalnog i emocionalnog razvoja djeteta
* podršku u prevladavanju svakodnevnih poteškoća

**Suradnja sa stručnim timom i ostalim instituacijama, obrazovnim ustanovama i nevladinim organizacijama**

I u 2018. godini očekujem daljnju uspješnu suradnju s djelatnicima i članovima stručnog tima, sudjelovanje na sastancima stručnog tima i predstavnika Centara za socijalnu skrb

Također očekujem redovito održavanje sastanaka sa stručnim timom i odgajateljima skupina kao i djelatnicima Majčinskog doma – razmjena informacija i dogovore oko djece i roditelja. Redovito ću i s kolegicom Mladić pružati podršku djelatnicima Organiziranog stanovanja uz sveukupnu podršku.

Nadam se i nastavku suradnje s organizacijama partnerima:

* Udruga Korak po korak koja provodi radionice u Majčinskom domu
* Udruga Psi pomagači koja provodi socijalizacijske radionice s djecom od 3 do 7 godina
* Udruga Hrabri telefon koja provodi radionice Osnaživanja s djecom od 3 do 7 godina
* Udruga Mrvica na programu 'Svaka mama može uspjeti' kroz koji ću savjetodavno raditi s majkama koje su svojevremeno bile korisnice smještaja
* Suradnja s profesoricom Ninom Pećnik na projektu 'Rastimo zajedno' gdje ću s kolegicama logopedinjom i socijalnom radnicom od ožujka do lipnja provoditi radionice s grupom roditelja i njihovom djecom

Nastavit ću i daljnju redovitu razmjenu informacija s partnerskim organizacijama i obrazovnim ustanovama kao i suradnju i razmjenu informacija s odgajateljima u skupinama gdje su smještena djeca s majčinskog odjela na čuvanje. Očekujem i odlaske na sudove – podrška korisnicima ili svjedočenje te suradnju s Poliklinikom za zaštitu djece grada Zagreba i Psihijatrijskom bolnicom za djecu i mladež koje su uključene u psihosocijalnu dobrobit naših korisnika.

**Vođenje propisane dokumentacije i izdavanje đeparca za korisnice Majčinskog doma**

U 2018. godini uloga psihologa će biti vođenje propisane dokumentacije psihologa kao i vođenja dokumentacije Majčinskog doma koje podrazumijevaju:

* godišnji plan i program rada psihologa
* izvješće rada psihologa za tekuću godinu
* mjesečni plan i program rada psihologa
* evaluacija mjesečnog plana i programa psihologa
* mjesečni individualni plan i program korisnica Majčinskog doma
* mjesečna evaluacija individualnog plana i programa korisnica Majčinskog doma
* dnevnik rada
* dosje korisnika smještaja i boravka (psihologijski testovi i nalazi i mišljenje psihologa)
* dokumentacija korisnika savjetovanja i pomaganja (rješenja, izvješća i zapisi susreta)

Također ću na mjesečnoj bazi izrađivati popis te podizati i izdavati đeparac za majke i djecu korisnike Majčinskog doma.

**Sudjelovanje na edukacijama u svrhu usavršavanja profesionalnih kompetencija**

U 2017. godini sam aktivno sudjelovala na Godišnjoj konferenciji psihologa. U 2018. godini se nadam daljnjem usavršavanju stručnih i profesionalnih kompetencija, odlascima na edukacije, ali i konferencije. Populacija s kojom se susrećemo zahtjeva puno znanja i iskustva za rad s njima pa u tom smislu postoji potreba stalnog stručnog usavršavanja i usvajanja novih znanja i vještina kroz edukaciju, ali i čitanje stručne literature.

Prošle sam godine završila edukaciju za Geštalt psihoterapeuta i u nadolazećoj godini planiram unaprjeđivati svoje znanje u tom području te diplomirati.

**Ostalo**

* Dežurstvo vikendima i blagdanom
* Godišnji odmor
* Rad sa studentima Filozofskog fakulteta Sveučilišta u Zagrebu odsjeka za psihologiju – edukacija i upoznavanje s radom psihologa ustanovi – vanjski suradnik fakulteta
* Rad sa studentima Edukacijsko rehabilitacijskog fakulteta – upoznavanje s radom ustanove
* Upisivanje podataka i vođenje statistike o korisnicima zajedno s kolegicama – tablice za Ministarstvo demografije, obitelji, mladih i socijalne politike, Pravobraniteljicu za djecu i Svjetsku banku te pomoć pri izradi baze podataka korisnika
* Primanje posjeta ustanovi (kako grupnih tako i individualnih, stranih i domaćih građana; donatora)
* Suradnja s medijima
* Priprema didaktičkog materijala, kreativnih tehnika, psiholoških mjernih instrumenata

**PROGRAM RADA PSIHOLOGA ODJELA SKRBI ZA DJECU**

**Psiholog: Martina Mladić**

ODJEL SKRBI DJECE OD 0-7/10 GODINA

Na dan 01.01.2018. na popisu korisnika i usluga Dječjeg doma Zagreb, nalazilo se 31 dijete na smještaju, 4 na cjelodnevnom i 6 na organiziranom stanovanju.

Od toga je 8 djece redovitom u tretmanu psihologa,a ostali u praćenju. Djeca će biti obuhvaćena dijagnostikom dva puta godišnje po kalendaru, a po potrebi i češće.

U savjetovanje i pomaganje na dan 01.01.2018. uključeno je 13 obitelji ( 6 primarnih, 1 posvojiteljska i 6 udomiteljskih). Najveći dio savjetovanja odvija se u prostorijama Dječjeg doma, uključuje i telefonsko savjetovanje te odlaske u obitelj.

Poslovi psihologa uključuju:

* Procjena novo primljene djece/ prema potrebi/ i praćenje adaptacije
* Procjena obitelji, inicijalni razgovori s roditeljima/skrbnicima/širom obitelji
* Komunikacija sa nadležnim institucijama i institucijama u čijem su praćenju/tretmanu djeca, prikupljanje dokumentacije, izrada plana (nadležni CZSS i voditelji nadzora, vrtići, policija, zdravstvene ustanove, sudovi…)
* Rad sa djecom i obiteljima. Rad s djecom uključuje psihološku procjenu djeteta i individualni tretman djece smještene na cjelodnevnom / poludnevnom smještaju/ organiziranom stanovanju.
* **Psihologijska procjena/psihodijagnostika**/ djece predviđene za stručne timove / prema planu socijalnih radnika / te psihologijska procjena djece prema kalendaru testiranja. Psihologijska procijena uključuje opservaciju djeteta u grupi i individualno (1-2 susreta), razgovor s odgajteljima i drugim stručnjacima, pregled dostupne socio-zdravstvene dokumentacije, psihološko testiranje (RTČ-P, RTČ-M, CPM, LB-R, TSŠ, WISC, i drugi testovi po potrebi)
* **Individualni psihologijski tretman** uključuje rad sa djetetom na proradi neugodnih iskustava; osvještavanje, izražavanje i prihvaćanje različitih osjećaja; upućivanje na društveno prihvatljiva ponašanja, kroz primjereno izražavanje osjećaja, poticanje na nenasilnu komunikaciju; poticanje na asertivnost, jačanje slike o sebi i razvijanje samopoštovanja; podrška pri vježbama grafomotorike i pripremi za školu. U radu se koriste različite kreativne i ekspresivne tehnike, igra. Rad s djetetom uključuje i povremeno savjetovanje odgajatelja/volontera/skrbnika. Individualni psihologijski tretman provoditi će se s djecom na cjelodnevnom tj. poludnevnom boravku/ organiziranom stanovanjuza djecu s kojom je već započet, kao i sa djecom koja će dolaziti tijekom godine po potrebi. Također, ukoliko dijete promijeni oblik smještaja, ukoliko će biti potrebno, ista usluga će se nastaviti kroz pružanje usluge savjetovanja i pomaganja djetetu u primarnoj/udomiteljskoj/posvojiteljskoj obitelji
* S ostalom djecom provoditi će **psihologijsko praćenje** jedan do dva puta mjesečno u skupini ili individualnom tretmanu / prema dječjim potrebama, odn na poziv i uputu odgajatelja iz skupine, rješavanje kriznih intervencija i sl./ Praćenje djece uključuje i edukativno savjetodavni rad na Odjelu djece od 0 – 3 godine i djece od 3-7 te u organiziranom stanovanju /odgajateljice, medicinske sestre, ostali stručni djelatnici prema potrebi/
* **Psihološko savjetovanje i pomaganje** **obitelji**; roditelja, udomitelja, posvojitelja, za djecu koja su na smještaju i djeca nakon izlaska iz Ustanove. Uključuje: jačanje roditeljskih vještina, psihološka podrška, priprema djeteta za posvojenje/odlazak u udomiteljsku obitelji te praćenje adaptacije u novoj obitelji.

Ostali poslovi:

* Suradnja s djelatnicima i članovima Stručnog tima; sudjelovanje na sastancima Stručnog tima i predstavnika Centara za soc.skrb; Sudjelovanje u Stručnom vijeću Ustanove, dežurstva vikendom
* Suradnja s odgojiteljima i savjetodavni rad s njima
* Sudjelovanje u unutarnjom nadzoru
* Sudjelovanje u izboru (psihotestiranja) i praćenju rada volontera Ustanove
* Vođenje propisane dokumentacije – Plan i program rada te realizacija istog za tekući mjesec; svakodnevno vođenje dnevnika rada (na računalu); Vođenje dosjea za pojedino dijete (zdrav.soc. podaci, ispunjeni psihološki mjerni instrumenti, bilješke sa psihološke procijene/tretmana)
* Suradnja s drugim institucijama (vrtići, škole, sudovi, zdravstvene ustanove, nevladine udruge: Hrabri telefon)
* Mentorstvo studentima psihologije te psiholozima vježbenicima na stručnom osposobljavanju
* Priprema didaktičkog materijala, kreativnih tehnika, psiholoških mjernih instrumenata
* Čitanje stručne literature
* Stručno usavršavnje, edukacije, seminari, supervizije
* Odlazak na koferenciju psihologa

**PROGRAM RADA LOGOPEDA**

**Logoped: Mr.sc. Svjetlana Tončetić-Bogović**

Na dan 31.12 2017. u individualni logopedski tretman uključeno je 34 djece.

**Poslovi logopeda tijekom 2018. godine su:**

1. Izrada godišnjeg plana i programa rada logopeda
2. Mjesečno i dnevno planiranje
3. Prevencija nadograđujućih smetnji u djece s razvojnim kašnjenjem
4. Procjena komunikacijskog i govorno – jezičnog razvoja
5. Provođenje individualnih tretmana
6. Pisanje nalaza i mišljenja za pojedino dijete
7. Izrada individualnih planova rada s djecom
8. Opservacija i stimulacija razvoja u skupnim aktivnostima
9. Savjetovanje i educiranje članova stručnog tima / odgajatelja i ostalih /
10. Suradnja s obiteljima djece, udomiteljskim i posvojiteljskim obiteljima te volonterima
11. Praćenje i savjetodavno edukativni rad s majkama i djecom na Majčinskom odjelu
12. Vođenje propisane dokumentacije
13. Organiziranje i provođenje logopedskih vježbi i prakse za studente Edukacijsko – rehabilitacijskog fakulteta Sveučilišta u Zagrebu, studijskog smjera Logopedije
14. Organiziranje i provođenje mentorskih aktivnosti vezanih uz volontiranje studenata Edukacijsko – rehabilitacijskog fakulteta Sveučilišta u Zagrebu, studijskog smjera Logopedije i Rehabilitacije
15. Sudjelovanje u radu Stručnog tima
16. Suradnja s drugim dionicima / CZSS, bolnice, udruge,…/
17. Sudjelovanje u radu Stručnog i Upravnog vijeća Doma
18. Aktivno sudjelovanje u trogodišnjeg programa **Obitelji usmjerena rana intervencija u djetinjstvu**. Nositelj programa je HURID, a partneri na programu Centar za socijalnu skrb Zagreb, Centar za socijalnu skrb Đakovo, Dječji dom Zagreb, Udruga za pomoć osobama s teškoćama u razvoju Neven – Đakovo
19. Aktivno sudjelovanje u programu za sustavnu podršku roditeljima djece rane dobi, **Za** **snažniju obitelj.**
20. Permanentno stručno usavršavanje
21. Ostalo prema potrebi

**OPSERVACIJA I DIJAGNOSTIKA GOVORNO – JEZIČNOG RAZVOJA OBUHVAĆA:**

* otvaranje logopedskog dosjea
* uvid u anamnestičke podatke / socijalne i medicinske/
* opservacija djeteta u skupini
* **individualna logopedska procjena ovisno o dobi djeteta:**
* spontani razgovor s djetetom / komunikacija /
* pregled anatomske strukture i pokretljivosti artikulatora
* procjena stanja govornog disanja
* procjena prozodijskih karakteristika govora
* ispitivanje razvoja motorike / grube i fine motorike/
* ispitivanje lateralne dominacije
* ispitivanje artikulacije glasova
* procjena razvoja fonematske percepcije
* ispitivanje funkcija fonematske analize i sinteze
* ispitivanje razvijenosti rječnika
* ispitivanje gramatičke komponente govora
* procjena grafomotoričke vještine

**TERAPIJA GOVORNO – JEZIČNIH TEŠKOĆA:**

Terapija navedenih teškoća provodi se primjenom suvremenih logopedskih metoda ovisno o kronološkoj dobi djeteta te prema poteškoćama koje dijete ima:

* tretiranje smetnji žvakanja i gutanja
* vježbe pravilnog govornog disanja
* vježbe pokretljivosti artikulatora
* pravilan izgovor glasova
* vježbe usmjerene na pravilan ritam i tempo govora / mucanje, brzopletost/
* tretman jezičnih smetnji
* tretman djece s komunikacijskim teškoćama
* vježbe fine motorike
* vježbe grafomotorike
* predvježbe čitanja, pisanja i računanja
* tretman teškoća čitanja, pisanja i računanja
* rana stimulacija razvoja komunikacije

**OPIS RADA LOGOPEDA**

Logoped samostalno odvodi djecu u logopedski kabinet na individualni tretman. Tretmani za pojedino dijete odvijaju se 1 – 2 puta tjedno, prema potrebi i češće, u trajanju od 45- 60 min.

Procjena, praćenje i stimulacija govorno jezičnog razvoja djece mlađe kronološke dobi / 0 – 2 god./ najčešće se provodi u skupini prema potrebama djeteta.

Logopedski kabinet opremljen je Digitalnim setom BEHRINGER ULTRA CURVE DSP 8000, logopedskim sondama, testovnim materijalom te didaktičkim materijalima.

Evaluacija programa provodi se mjesečno- tromjesečno, ovisno individualnom programu rada s djetetom /izrađenom u suradnji s članovima tima/.

O svim oblicima rada s djetetom upoznati su roditelji, nadležni CZSS te stručni djelatnici doma. Prema potrebi sve potrebne informacije daju se volonteru djeteta, udomiteljima, posvojiteljima.

Logoped će u radu poštivati visoke etičke standarde.

Planom i programom predviđene logopedske djelatnosti biti će usklađene s uslugama i oblicima rada koje ustanova pruža.

U sklopu trogodišnjeg programa **Obitelji usmjerena rana intervencija u djetinjstvu**, nositelj programa HURID, logoped će uz socijalnu radnicu D. Miletić jedan puta tjedno na Majčinskom odjelu voditi radionice „ Majka – dijete“ u cilju jačanja intuitivnog roditeljstva i razvijanja roditeljskih vještina.

U sklopu **Programa za sustavnu podršku roditeljima djece rane dobi“ Za snažniju obitelj“,** logoped će sudjelovati u pripremi i provođenju radionica za roditelje i djecu „ Rastimo zajedno – zeleni program“ te izradi priručnika.

**CILJEVI RADA**

* prevenirati komunikacijske i govorno jezične teškoće djeteta
* dijagnostičkim postupcima procijeniti djetetove teškoće i odlučiti o daljnjem postupanju
* terapijskim postupcima pomoći u svladavanju postojećih teškoća
* pripremiti djecu starije predškolske dobi za uspješnije svladavanje školskog programa
* razvijati svjesnost o prihvaćanju različitosti
* sudjelovanjem u timu doprinijeti multidisciplinarnom pristupu djetetu
* pomoći roditeljima, starateljima i ostalima koji se brinu ili će se brinuti o djetetu da razumiju djetetove potrebe i probleme te se primjerenom brigom uključe u ra/habilitacijske programe

**DOKUMENTACIJA**

* individualni plan i program
* individualni logopedski dosje
* nalaz i mišljenje logopeda
* dokumentacija o suradnji, savjetovanjima i edukaciji
* dnevnik rada
* godišnji plan i program rada logopeda
* ostalo prema potrebi

**PROMICANJE RADA I PERMANENTNO STRUČNO USAVRŠAVANJE**

**Promicanje rada:**

* suradnja i edukativno savjetodavni rad sa stručnim djelatnicima u ustanovi
* suradnja sa stručnim djelatnicima izvan ustanove
* sudjelovanje u radu Stručnog tima,Stručnog vijeća i Upravnog vijeća doma
* inovacija u direktnom radu s djecom; prikupljanje i izrada didaktičkog materijala
* mentorski rad sa studentima Edukacijsko- rehabilitacijskog fakulteta Sveučilišta u Zagrebu – praksa, vježbe, volontiranje

**Permanentno stručno usavršavanje:**

* sudjelovanje u radu HLD-a
* sudjelovanje u radu HURID-a
* sudjelovanje na seminarima, simpoziju, znanstvenim skupovima
* praćenje domaće i strane literature

**PROGRAM RADA FIZOTERAPEUTA**

**Fizioterapeut: Irena Baltić**

Na dan 31.12.2018. u individualnom programu rada fizioterapeuta je 13. djece.. U individualnom radu sa majkama na Majčnskom odjelu je 3 dijece.Opservacija te edukacija baby handlinga na Majčinskom odjelu napravljena je kod 2 djece.Nakon jednomjesečne edukacije i evaluacije djeca će se uključiti u program NRT.

Planom i programom predviđene djelatnosti fizioterapeuta biti će usklađene sa uslugama i oblicima rada, koje će ustanova provoditi-Rane intervencije. Prema „ Pravilniku o minimalnim uvjetima za pružanje socijalnih usluga“ predviđeno je minimalno 880 usluga godišnje.

# OPSERVACIJA I DIJAGNOSTIKA

- uvid u anamnestičke podatke

- uvid u medicinsku dokumentaciju i dijagnozu

- opservacija djeteta u skupini

- procjena motoričkog statusa

- otvaranje fizioterapeutskog dosjea

- određivanje terapijskih ciljeva

- plan i program terapije

- evaluacija postignutih rezultata

# HABILITACIJA I REHABILITACIJA

- baby handling

* masaža
* pozicioniranje
* neurorazvojna terapija
* pravilno hranjenje djece sa poteškočama gutanja i hranjenja
* priprema tijela za logopedsku terapiju
* stimulacija orofacijalne muskulature

- rehabilitacija usne šupljine

* dodatna vizualna stimulacija djece s funkcionalnim smetnjama vida
* vježbe relaksacije i postavljanje u relaksacijski položaj
* vježbe disanja
* posturalna drenaža i drenažni položaji
* korektivne vježbe po segmentima
* trodimenzionalna manualna terapija stopala
* bandaža
* aplikacija korektivnih i ortopedskih pomagala
* trening motoričkih vještina
* rehabilitacija nakon prijeloma

# VOĐENJE DOKUMENTACIJE

Dokumentacija o djeci

- individualni fizioterapeutski dosje o provedenim dijagnostičkim

i terapijskim postupcima koji sadrži:

-anamnezu

-dijagnozu liječnika

-medicinsku dokumentaciju

-mjesečni individualni plan i program rada koji podrazumijeva:

-fizioterapeutsku procjenu

-određivanje ciljeva u terapiji

-plan i program terapije

-evaluacija postignutih rezultata

- individualna lista o provedenim terapijskim postupcima

- tablica mjeečnog rasporeda djece za individualni rad

- raspored djece za individualni tretman izvan odgojne skupine

Dokumentacija o vlastitom radu

- dnevnik rada

- individualni fizioterapijski dosje

- zapisnik sa sastanaka stručnog tima

- godišnji plan i program rada fizioterapeuta

- godišnje izviješće o radu fizioterapeuta

# PROMICANJE RADA I PERMANENTNO STRUČNO

# USAVRŠAVANJE

# PROMICANJE RADA

- suradnja sa stručnim osobljem Doma:odgojitelji,medicinske sestre,

liječnik pedijatar,logoped,psiholog,socijalni radnik,glavna med.

sestra,voditelji odjela,voditelj odsjeka

- sudjelovanje u radu stručnog tima

- suradnja sa stručnim djelatnicima izvan ustanove:

predstavnici Centara za socijalnu skrb

stručni djelatnici ustanova koje se bave sličnom problematikom

- edukativni rad sa medicinskim sestrama i odgajateljima

- savjetodavni i edukativni rad sa majkama na Majčinskom odjelu

kroz grupni rad jedanput tjedno,te individualni rad jedanput tjedno

-savjetodavni i edukativni rad sa roditeljima,udomiteljima.

posvojiteljima i volonterima

- održavanje stručnih predavanja za ostale djelatnike doma

# 

# STRUČNO USAVRŠAVANJE

- pračenje stručne literature

- sudjelovanje na predavanjima HURID-a

- sudjelovanje na predavanjima i tečajevima u organizaciji

Akademije za razvojnu rehabilitaciju

- tečajevi korisni za rad s djecom s poteškoćama u

razvoju

- permanentno stručno usavršavanje u organizaciji HKF

-želja „SI baby“

# VREDNOVANJE OSTVARENIH REZULTATA

- evaluacijom mjesečnog plana i programa rada

- evaluacijom godišnjeg plana i programa rada

**PROGRAM RADA RADNOG TERAPEUTA**

**Radni terapeut i terapeut senzorne integracije: Ana Matković**

Na dan 01.01.2018. na radnu terapiju, u sklopu usluge Rane intervencije, uključeno je sveukupno 34 korisnika (0-3 godine: 18 korisnika, 3-7 godina:15 korisnika). S korisnicima će se individualan rad provoditi tijekom 2018 godine, s ciljem optimalizacije razvoja.

S obzirom na prijašnje godine i potrebe u Dječjem domu Zagreb i tijekom 2018 godine planira se uključenje novih korisnika u individualan rad radnog terapeuta. Planira se ostvariti ukupan broj usluga Rane intervencije, propisan ˝Pravilnikom o minimalnim uvjetima za pružanje socijalnih usluga˝, a to je za djecu 0-3 godine 880 usluga i djecu 3-7 godina 605 usluga godišnje

**OPSERVACIJA I DIJAGNOSTIKA**

* uvid u anamnestičke podatke,
* uvid u medicinsku dokumentaciju i dijagnozu,
* opservacija djeteta u skupini,
* procjena i analiza izvođenja aktivnosti dnevnog života koje obuhvaćaju područje samozbrinjavanja, produktivnosti i aktivnosti slobodnog vremena,
* procjena djetetova razvoja s obzirom na dob; **motoričkih** (gruba koordinacija, prelaženje srednje linije, lateralnost, bilateralna integracija, motorička kontrola, praksija, fina koordinacija/spretnost, vizualno-motorička integracija, oralno-motorička kontrola), **neuro-mišićnih** (refleksi, opseg pokreta, mišićni tonus, snaga, izdržljivost, posturalna kontrola, posturalna prilagodba, integritet mekog tkiva), **senzoričkih** (senzorička osviještenost, senzorička obrada – taktilna, proprioceptivna, vestibularna, vizualna, auditorna, gustatorna, olfaktivna), **perceptivnih** (stereognozija, kinestezija, reakcija na bol, shema tijela, diskriminacija lijeve i desne strane, konstantnost oblika, položaj u prostoru, vizualno zatvaranje, određivanje položaja ispred-iza, percepcija dubine, odnosi u prostoru, topografska orijentacija), **kognitivnih** (razina uzbuđivanja, orijentacija, prepoznavanje, raspon pažnje, započinjanje i završavanje aktivnosti, pamćenje, sekvencioniranje, kategorizacija, stvaranje koncepta, prostorne operacije, rješavanje problema, učenje, inteligencija, generalizacija), **te psiholških i socioloških** komponenata (vrijednosti, interesi,koncepcija sebe, igranje uloga, socijalno ponašanje, interpersonalne vještine, samoizražavanje, vještine samokontrole, korištenje vremena);
* otvaranje radnoterapijskog dosjea,
* izrada radnoterapijskih ciljeva,
* izrada radnoterapijskog plana i programa
* evaluacija postignutih rezultata.

**HABILITACIJA I REHABILITACIJA**

* baby masaža,
* baby handling,
* pozicioniranje,
* terapijsko hranjenje djece s poteškoćama hranjenja (osviještavanje orofacijalne regije, poticanje žvakanja/gutanja/pijenja),
* promicanje, uspostavljanje i održavanje senzomotoričkih, kognitivnih i psihosocijalnih komponenti aktivnosti upotrebom različitih terapeutskih pristupa (terapija senzoričke integracije u neurorehabilitaciji djece, terapije igrom u poticanju mentalnog zdravlja djece, Marte Meo pristup),
* poticanje senzomotornog, kognitivnog, vizualnog, auditivnog, socio-emocionalnog razvoja; razvoja motoričke spretnosti i koordinacije, vještina fine motorike, pažnje, grafomotorike, orijentacijskih sposobnosti,
* prilagođavanje stambenog, djelatnog i društvenog okruženja sposobnostima i potrebama djeteta (organizacija i prilagodba prostora, prilagodba predmeta koji se koriste u aktivnostima svakodnevnog života).

**VOĐENJE DOKUMENTACIJE**

Dokumentacija o djeci:

Izrada individualnog radnoterapijskog dosjea o provedenim dijagnostičkim i terapijskim postupcima koji sadrži:

* anamnezu,
* dijagnozu liječnika,
* medicinsku dokumentaciju,
* radnoterapijsko mišljenje,
* mjesečni individualni plan i programa rada koji podrazumijeva:
* radnoterapijsku procjenu,
* određivanje ciljeva u terapiji,
* plan i program terapije,
* učestalost i intenzitet,
* evaluaciju postignutih rezultata,
* izrada tablice mjesečnog rasporeda djece za individualan rad.

**Dokumentacija o vlastitom radu:**

* dnevnika rada,
* individualni radnoterapijski dosje,
* zapisnik sa sastanaka stručnog tima,
* godišnji plan i program rada radnog terapeuta,
* godišnjeg izvješće o radu radnog terapeuta.

**PROMICANJE RADA I TRAJNO STRUČNO USAVRŠAVANJE**

**PROMICANJE RADA:**

* suradnja s stručnim osobljem Dječjeg doma (voditelj odsjeka, liječnik pedijatar, glavna medicinska sestra, socijalni radnik, fizioterapeut, psiholog, logoped, voditelj odjela, medicinska sestra u skupini, odgajatelj u skupini),
* suradnja sa stručnim djelatnicima izvan Dječjeg doma Zagreb (predstavnici Centara za socijalnu skrb, stručni djelatnici ustanova koje se bave sličnom problematikom)
* suradnja, savjetovanje, edukacija medicinskih sestra i odgajatelja u skupini,
* suradnja, savjetovanje, edukacija majki na Majčinskom odjelu,
* suradnja, savjetovanje, edukacija roditelja posvojitelja, udomitelja i volontera,
* svakodnevno sudjelovanje na jutarnjem sastanku stručnog tima,
* sudjelovanje na stručnom timu prema rasporedu.

**STRUČNO USAVRŠAVANJE:**

* praćenje stručne literature,
* sudjelovanje na stručnim usavršavanjima u organizaciji HKZR-a,
* sudjelovanje na stručnim usavršavanjima u organizaciji HURT-a,
* sudjelovanje na stručnim usavršavanjima u organizaciji Akademije za razvojnu rehabilitaciju,
* sudjelovanje na stručnim usavršavanjima u organizaciji HURID-a,
* planirano usavršavanje SI baby - [načela senzorne integracije u radu s dojenčadi.](http://www.akademija-rr.hr/courses/courseDetail.php?id=110)

**EVALUACIJA USPJEŠNOSTI TRETMANA**

Cilj rada stručnih djelatnika je što kraći privremeni smještaj djeteta u ustanovi, njegovo trajno zbrinjavanje najprimjerenijim oblikom skrbi te i nakon prekida smještaja pomoći roditeljima u izvršavanju roditeljske uloge kao i pomoć obitelji udomitelja i posvojitelja ako se za to ukaže potreba. Tijekom smještaja ili cjelodnevnog boravka djeteta u domu potrebno je osigurati primjerene odgojne utjecaje, potrebnu skrb na svim nivoima kako bi razvoj tekao u skladu s dobi i mogućnostima djeteta. Djeci koja su došla zanemarena i zlostavljana potrebno je osigurati dodatni individualni tretman / u domu i izvan doma / s ciljem ublažavanja posljedica. Evaluaciju navedenih zadataka provodi stručni tim uglavnom koristeći model evaluacije ishoda tj. evaluacije učinka skupnih i individualnih postupaka u kvalitativnom i kvantitativnom smislu.

**FLUKTUACIJA KORISNIKA TIJEKOM 2017. GODINE**

Tijekom 2017. godine primljeno je 63 djece, a otpušteno 58 djeteta.

|  |  |  |
| --- | --- | --- |
|  | PRIMLJENA DJECA  SMJEŠTAJ BORAVAK . DJECA  ORG.STAN  MAJKI | OTPUŠTENA DJECA  SMJEŠTAJ BORAVAK DJECA  MAJKI |
| CENTAR ZA SOCIJALNU SKRB ZAGREB | 33 6 3 | 23 6 7 |
| VANJSKI CENTRI ZA SOCIJALNU SKRB | 15 3 3 | 20 1 1 |
| UKUPNO | 48 9 6 | 43 7 8 |
| UKUPNO | **63** | **58** |

Obzirom na proces deinstitucionalizacije i transformacije doma očekivali smo nastavak trenda smanjenja broja privremenih smještaja što se nažalost nije dogodilo. Prema podacima u tabeli vidljivo je da smo primili više djece nego smo otpustili,s time da smo 50% zahtjeva za smještaj Centara za socijalnu skrb odbili jer nismo imali mjesta . Razlog tome je večim dijelom u izostanku prevencije izdvajanja, nedostatku obitelji udomitelja spremnih da preuzmu brigu o djeci s teškoćama npr. neurorizična djeca, djeca s motoričkim teškoćama, komunikacijskim teškoćama,zanemarena, zlostavljana i dr. kao i nedostatnoj pomoći stručnih timova navedenim obiteljima i djeci.

***Predloženi oblik skrbi za djecu na smještaju ( 1.01.2018.)***

|  |  |
| --- | --- |
| PREDLOŽENI OBLIK SKRBI | BROJ DJECE |
| Roditelji | 12 |
| Posvojenje | 4 |
| Obitelj udomitelja | 21 |
| Smještaj s majkom u Majčinskom domu | 5 |
| Opservacija u tijeku | 8 |
| Srodnička obitelj | 3 |
| Organizirano stanovanje uz sveobuhvatnu podršku | 6 |
| **UKUPNO** | **59** |

Za djecu na smještaju stručni tim ustanove predložio je povratak roditeljima samo12 djece uz obvezno dugoročno pružanje usluge savjetovanja i pomaganja , materijalne pomoći , boravka. Sva ova djeca su i dalje u riziku od zanemarivanja i ponovnog izdvajanja ukoliko se njima i primarnoj obitelji kontinuirano i dugoročno ne pruža stručna i materijalna pomoć kroz gore navedene usluge. Za 21 dijete je zbog složenosti obiteljske situacije/vidi tabelu rizika primarne obitelji/ predloženo dugotrajno zbrinjavanje u obitelj udomitelja ili posvojitelja.

Dom će prema svojim kadrovskim mogučnostima pružati uslugu savjetovanja i pomaganja primarnim obiteljima, obiteljima udomitelja, posvojiteljima , djeci po izlasku iz doma, uslugu rane intervencije .

***Mjesečna dinamika prijema i otpusta djece sa smještaja 2017. godine***

|  |  |  |  |  |  |  |  |
| --- | --- | --- | --- | --- | --- | --- | --- |
| BROJ PRIMLJEN. DJECE | CZSS ZAGREB | VANJSKI CZSS | UKUPNO | BROJ OTPUŠTENE DJECE | CZSS ZAGREB | VANJSKI CZSS | Ʃ |
| Siječanj | 5 | 0 | 5 | Siječanj | 0 | 0 | 0 |
| Veljača | 2 | 7 | 9 | Veljača | 1 | 0 | 1 |
| Ožujak | 5 | 0 | 5 | Ožujak | 0 | 6 | 6 |
| Travanj | 2 | 0 | 2 | Travanj | 2 | 1 | 3 |
| Svibanj | 1 | 1 | 2 | Svibanj | 0 | 1 | 1 |
| Lipanj | 4 | 0 | 4 | Lipanj | 1 | 2 | 3 |
| Srpanj | 3 | 2 | 5 | Srpanj | 3 | 6 | 9 |
| Kolovoz | 3 | 0 | 3 | Kolovoz | 6 | 0 | 6 |
| Rujan | 0 | 1 | 1 | Rujan | 5 | 1 | 6 |
| Listopad | 6 | 3 | 9 | Listopad | 0 | 0 | 0 |
| Studeni | 1 | 1 | 2 | Studeni | 1 | 2 | 3 |
| Prosinac | 1 | 0 | 1 | Prosinac | 4 | 1 | 5 |
| **UKUPNO** | **33** | **15** | **48** | **UKUPNO** | **23** | **20** | **43** |

***Duljina boravka djece na privremenom smještaju u domu / 31.12.2017./***

|  |  |
| --- | --- |
| TRAJANJE SMJEŠTAJA | BROJ KORISNIKA |
| Do 6 mjeseci | 20 |
| 6 mjeseci – 1 godine | 9 |
| 1 – 2 godine | 15 |
| 2 -3 godine | 3 |
| 3 – 4 godine | 0 |
| 4 – 5 godina | 0 |
| 5 - 6 godina | 0 |
| **UKUPNO** | **47** |

Razlozi dužeg smještaja od godinu dana djece u domu su u većini slučajeva slijedeći:

* nepravodobno poduzimanje mjera obiteljsko – pravne zaštite i socijalne skrbi u svrhu primjerenog , trajnog zbrinjavanja djeteta, ili višekratnog sudskog povjeravanja domu.
* dugotrajni sudski procesi oduzimanja roditeljske skrbi ili poslovne sposobnosti
* nedostatan rad s biološkim obiteljima
* djeca s teškoćama u razvoju duže ostaju u domu zbog teškoća u pronalaženju obitelji udomitelja ili posvojitelja

U domu najduže ostaju djeca čijim se roditeljima sudskim putem oduzima pravo na roditeljsku skrb, ali i djeca čiji su roditelji lišeni poslovne sposobnosti što predstavlja opterećujuću zdravstvenu i socijalnu anamnezu i otežava posvojenje.

***Djeca na cjelodnevnom/poludnevnom boravku prema duljini trajanja cjelodnevnog boravka /1.1.2018./***

|  |  |
| --- | --- |
| Razdoblje trajanja cjelodnevnog boravka | Broj korisnika |
| Do 6 mjeseci | 8 |
| 6 mjeseci – 1 godine | 1 |
| 1 – 2 godine | 0 |
| 2 – 3 godine | 1 |
| 3-4 godine | 0 |
| 4-5 godina | 2 |
| 5-6 godina | 1 |
| **UKUPNO** | **13** |

***Razlozi otpusta djece sa smještaja 2017.god***

|  |  |  |  |
| --- | --- | --- | --- |
| RAZLOG OTPUSTA | CZSS ZAGREB | VANJSKI CENTRI | UKUPNO |
| Roditelji | 13 | 2 | 15 |
| Posvojenje | 1 | 1 | 2 |
| Udomiteljstvo | 8 | 11 | 19 |
| Druga ustanova, SOS i Karitas | 0 | 5 | 5 |
| Prelazak sa smještja u organizirano stanovanje | 1 | 1 | 2 |
| **UKUPNO** | **23** | **20** | **43** |

***U Zagrebu nema obitelji udomitelja za djecu o kojoj Odjel skrbi , a prema informaciji Timova za udomiteljstvo postoji veliki broj obitelji sa licencom koje čekaju I žele dijete na smještaj!?***

|  |  |
| --- | --- |
| PRAVNI OSNOVA SMJEŠTAJA | BROJ DJECE |
| Roditeljima oduzeto pravo na stanovanje s djetetom/ OBZ | 31 |
| Suglasnost roditelja | 20 |
| Djeca bez roditeljske skrbi | 2 |
| **UKUPNO** | **53** |

***Usporedba realiziranih oblika skrbi i predloženih oblika skrbi od strane stručnog tima ustanove / otpuštena djeca tijekom 2017. godine/***

|  |  |  |
| --- | --- | --- |
| RAZLOG OTPUSTA | Predloženi oblik skrbi po stručnom timu ustanove | Realizirani oblik skrbi od strane CZSS |
| Posvojenje | 2 | 2 |
| Odlazak roditeljima | 12 | 19 |
| Udomiteljska obitelj | 23 | 20 |
| Srodničko udomiteljstvo | 1 | 1 |
| Druga ustanova (SOS) | 5 | 5 |
| Kratki smještaj - opservacija | 4 | 0 |
| Cjelodnevni boravak | 4 | 4 |
| Smještaj nakon boravka | 4 | 4 |
| Dijete i majka u obitelj udomitelja | 1 | 1 |
| Smještaj djeteta s MD | 2 | 2 |
| **UKUPNO** | **58** | **58** |

Analiza podataka realiziranih i predloženih oblika skrbi za djecu ukazuje na podatak da je stručni tim ustanove kod 6 djece predložio povratak u vlastitu obitelj, a realizirano je 19, do razlike dolazi zato jer većina kratkih, hitnih smještaja završi na način da roditelji pruzmu djecu iz ustanove , dok je procjena doma da bi u velikom broju slučajeva bilo potrebno provesti temeljiti uvid u obiteljske prilike i procijeniti potrebe djeteta kako bi donijeli adekvatni plan skrbi za dijete.

***Druženje roditelja s djetetom po rješenju CZSS ili suda / 1.01.2018./***

|  |  |  |  |
| --- | --- | --- | --- |
| UČESTALOST DRUŽENJA | CZSS | SUD | **UKUPNO** |
| Nije određeno | 19 | 0 | 19 |
| Više puta tjedno | 0 | 24 | 24 |
| Jedanput tjedno | 0 | 3 | 3 |
| Dva puta mjesečno | 0 | 0 | 0 |
| Jedanput mjesečno | 0 | 2 | 2 |
| Zabranjeni kontakt | 0 | 2 | 2 |
| Roditelji lišeni roditeljske skrbi ili dali suglasnost za posvojenje | 1 | 1 | 2 |
| S majkom na MO | 6 | 0 | 6 |
| **UKUPNO** | **26** | **32** | **58** |

Podaci se odnose na djecu koja su na privremenom smještaju u ustanovi.

Susreti i druženja roditelja i djece odvijaju se u prostorijama namjenjenim upravo za tu svrhu.

***Neka obilježja/poteškoće/ roditelja djece na privremenom smještaju / 1.1.2018./***

|  |  |  |  |
| --- | --- | --- | --- |
|  | OTAC | MAJKA | UKUPNO |
| Mentalna retardacija | 2 | 6 | 8 |
| Psihičke bolesti | 0 | 12 | 12 |
| Ovisnost  / droga i alkohol/ | 10 | 6 | 16 |
| Poremećaji u ponašanju / skitnja, krađa, prostitucija i dr. kaznena djela/ | 5 | 10 | 15 |
| Bez značajnijih odstupanja | 2 | 11 | 13 |
| PTSP | 2 | 0 | 2 |
| Počinioci obiteljskog nasilja | 10 | 6 | 16 |
| Višestruke teškoće | 5 | 1 | 6 |
| Teža i teška kaznena djela | 8 | 2 | 10 |
| **UKUPNO** | **44** | **54** | **98** |

Struktura roditelja djece na privremenom smještaju 1.1.2017. godine ukazuje na vrlo složenu problematiku obitelji koje su uglavnom nefukcionalne , zanemarujuće i djecu je potrebno zbrinuti u pozitivnije obiteljsko okruženje zamjenske obitelji. Svim obiteljima je potrebna u većoj ili manjoj mjeri usluga savjetovanja i pomoći u roditeljstvu i osigurati osnovne materijalne životne uvjete.

**STRUČNO USAVRŠAVANJE DJELATNIKA**

Potreba za stručnim znanjem o novim metodama i tehnikama rada djelatnika iz dana u dan sve je veća jer su i problemi djece sve složeniji. Postoje učestali zahtjevi stručnih djelatnika da im se pomogne i pruži mogućnost za dodatnom edukacijom u radu s zanemarenom, zapuštenenom i zlostavljanom djecom već u najranijoj životnoj dobi. Posebno postoji potreba za stručnim znanjima na podršci obiteljima(primarnim,udomiteljskim,posvojiteljskim) u grupnom i individualnom radu ,te procjeni potreba , planiranju i provođenju aktivnosti , u planu je osigurati sredstva za edukaciju koliko je moguće.

**DOKUMENTACIJA**

***Dokumentacija na nivou Odjela:***

* Matična knjiga djece
* Matična knjiga otpusta
* Zapisnik stručnog tima
* Knjiga dnevne evidencije

***Dokumentacija o djetetu:***

* Dosje djeteta

Svaki član stručnog tima (socijalni radnik, psiholog, logoped, fizioterapeut, odgojitelj, medicinska sestra) ima svoj dosje djeteta s dokumentacijom koja mu je potrebna, a dosjei se

objedinjuju u zajednički dosje prilikom otpusta djeteta te se odlaže u arhivu po datumu odlaska djeteta iz ustanove.

* Evidencija posjeta roditelja
* Zapisnik zapažanja o posjetima roditelja kojima je oduzeto dijete i povjereno domu i određen stručni nadzor prilikom druženja
* Individualni program rada s djetetom
* Dnevnik rada s odgojnom skupinom

**SURADNJA**

Odjel skrbi o djeci od 0 – 7 godina te trudnicama i roditelju s malim djetetom ostvario je vrlo uspješnu suradnju s dionicima koji mogu unaprijediti naš rad s djecom.

Suradnju smo ostvarili s:

* Centrima za socijalnu skrb. Suradnja je kontinuirana, od prijema do otpusta korisnika u svrhu informiranja i izrade zajedničkog individualnog plana te poduzimanja određenih mjera za dobrobit i u interesu djeteta.. Zajednički sastanci stručnog tima održavaju se u prvom mjesecu prijema korisnika te nakon 6 mjeseci, prema potrebi i češće
* roditeljima i obitelji djeteta. Prvi kontakt roditelj ostvaruje sa socijalnom radnicom no, tijekom boravka djeteta u ustanovi razgovaraju sa svim članovima stručnog tima. Također prisustvuju i sastanku stručnog tima te bivaju upoznati s individualnim planom rada tijekom boravka djeteta u Domu
* bolnicama i drugim zdravstvenim ustanovama
* Fakultetom socijalnog rada, Edukacijsko-rehabilitacijskim fakultetom, Filozofskim fakultetom i Hrvatskim studijima- odsjek psihologije. Studenti dolaze u našu ustanovu na praksu, vježbe i volontiranje u sklopu određenih kolegija.
* ugovorena je suradnja između Ustanove za obrazovanje odraslih „ Učilište Magistra“ iz Zagreba radi realizacije nastavnog plana i programa za zanimanje dadilja , za nastavni predmet „ Stručna praksa“ u trajanju od 160 sati.
* Školom za medicinske sestre Vrapče čiji učenici III razreda dolaze na vježbe / stručnu praksu iz predmeta Zdravstvena njega
* Zdravstvenim veleučilištem o međusobnoj suradnji u nastavnoj i stručnoj djelatnosti
* srednjom školom- Centar za odgoj i obrazovanje, Zagorska o upućivanju učenika s teškoćama u razvoju na stručnu praksu
* sa Zavodom za zapošljavanje- zapošljavanje putem javnih radova i stručno osposobljavanje
* nevladinim organizacijama, humanitarnim udrugama, vjerskim zajednicama.
* Plesni studio „ Balčin“ pod vodstvom gđe. Karoline Barać jedan puta tjedno vodi baletnu radionicu za djecu od 3 – 7 godina. Tijekom 2017. god. „ male balerine“ sudjelovale su na nekoliko organiziranih priredbi izvan Doma te na najbolji mogući način prezentirale rad i život u ustanovi,suradnju nastavljamo i 2018.god.
* Suradnja s predškolskim ustanovama odvija se izmjenom iskustva stručnih djelatnika, međusobnim posjetama, organiziranjem zajedničkih aktivnosti te zajedničkim proslavama blagdana
* Od jeseni 2017.godine 5 djece predškolske dobi polaznici su vrtića “Tatjana Marinić, na Jabukovcu I integrirani u odgojnu skupinu predškolaraca. Ostvarujemo druženja djece iz vrtićai doma u razmjeni posjeta, proslavama u domu , rođendanima i slično. Program financira Grad Zagreb. Za ovu godinu pripremamo još jednu skupinu djece za polazak u vrtić .
* česti smo gosti, a to planiramo i ostati, dječjih kazališta npr. „ Mala scena“, „ Trešnja“, Dječjeg kazališta Dubrava, Gradskog kazališta „ Žar ptica“, Zagrebačkog kazališta lutaka, Kazališta lutaka „ Let“.kazalište Tirena

- ZOO vrtom u vidu kontinuiranih posjeta

* s medijima u cilju senzibilizacije javnosti za probleme djece bez odgovarajuće roditeljske skrbi i pružanja pomoći od materijalne do stručne

Navedenu suradnju nastaviti ćemo i tijekom 2018. godine.

**PLAN UREĐENJA I NABAVE**

* **Planirane aktivnosti uređenja i nabavke u 2018 godinu:**
* . **Uređenje dječjeg igrališta iz sredstava donacije**
* **Završetak građevinskih radova i opremanje kotlovnice, kuhinje, praonice**
* **rublja,skladišnih prostora do 4.mjeseca ove godine**
* **Završetak radova kanalizacijske mreže oko doma**
* **Početak građevinskih radova na uređenju I kata za izvaninstitucijske usluge** 
  + **(boravak djece, rana intervencija,savjetovanje i pomaganje)**
* **Nabavka 3 računala i 3 printera**

**PLAN AKTIVNOSTI TRANSFORMACIJE I DEINSTITUCIONALIZACIJE ODJELA**

* **Smanjenje broja smještajnih kapaciteta za djecu od 0-7 godina ( 30 djece)**
* **Ubrzavanje postupka otpusta djece u suradnji sa Centrima za socijalnu skrb prema individualnom planu skrbi za dijete**
* **Provođenje aktivnosti promocije udomiteljstva u cilju animiranja obitelji na području Zagreba i Zagrebačke županije za udomljavanje djece bez odgovarajuće roditeljske skrbi . Cilj je dobiti od 5 do 10 novih obitelji udomitelja za smještaj djece iz doma.**
* **Povečanje broja korisnika usluge savjetovanja i pomaganja primarnim obiteljima , obiteljima udomitelja i djeci po otpustu iz skrbi**
* **Povečanje kapaciteta za boravk djece (cjelodnevni i poludnevni) (30 djece)**
* **Nastavak rada na partnerskim projektima sa udrugama na deinsticionalizaciji**
* **Donošenje operativnog Plana deinstitucionalizacije I apliciranje projekata na EU fondove za financiranje infrastrukture i izvaninstitucijske usluge.**